cyanic-selkie/wikianc huggingface dataset:
ಕಾರ್ನೆಲಿಯಾ ಸೊರಾಬ್ಜಿ
ಆರಂಭಿಕ ಜೀವನ ಮತ್ತು ಶಿಕ್ಷಣ
ಅವರು ಡೆಕ್ಕನ್ ಕಾಲೇಜಿನಲ್ಲಿ ಸೇರಿಕೊಂಡರು, ಮತ್ತು ತಮ್ಮ ಅಂತಿಮ ಪದವಿ ಪರೀಕ್ಷೆಯಲ್ಲಿ ಪ್ರೆಸಿಡೆನ್ಸಿಗೆ ಅಗ್ರಸ್ಥಾನ ಪಡೆದರು, ಇದು ಇಂಗ್ಲೆಂಡ್ನಲ್ಲಿ ಅಧ್ಯಯನ ಮಾಡಲು ಸರ್ಕಾರದ ವಿದ್ಯಾರ್ಥಿವೇತನಕ್ಕೆ ಅರ್ಹತೆ ಪಡೆದಿತ್ತು.ಸೊರಾಬ್ಜಿ ಪ್ರಕಾರ, ಅವರು ವಿದ್ಯಾರ್ಥಿವೇತನವನ್ನು ನಿರಾಕರಿಸಿದರು,  ಗುಜರಾತ್ ನ  ಪುರುಷರ ಕಾಲೇಜಿನಲ್ಲಿ ಇಂಗ್ಲೀಷ್ ಪ್ರಾಧ್ಯಾಪಕರಾಗಿ ತಾತ್ಕಾಲಿಕ ವೃತ್ತಿ ಆರಂಭಿಸಿದರು. ಬಾಂಬೆ ವಿಶ್ವವಿದ್ಯಾನಿಲಯದ ಮೊದಲ ಮಹಿಳಾ ಪದವೀಧರರಾದ ನಂತರ ಸೊರಾಬ್ಜಿ ಅವರು 1888 ರಲ್ಲಿ ನ್ಯಾಷನಲ್ ಇಂಡಿಯನ್ ಅಸೋಸಿಯೇಷನ್ಗೆ ತಮ್ಮ ಮುಂದಿನ ಶಿಕ್ಷಣ  ಮುಂದುವರೆಸಲು  ಸಹಾಯ ಮಾಡುವಂತೆ ಪತ್ರ  ಬರೆದರು. 1889 ರಲ್ಲಿ ಸೊರಾಬ್ಜಿ ಇಂಗ್ಲೆಂಡ್ಗೆ ಹೊದರು ಮತ್ತು ಮ್ಯಾನಿಂಗ್ ಮತ್ತು ಹೊಬ್ಹೌಸ್ ಜೊತೆ ನೆಲೆಸಿದರು. 1892 ರಲ್ಲಿ, ಕಾಂಗ್ರೆಗೇಷನಲ್ ಡಿಕ್ರೀ ಅವರಿಂದ ವಿಶೇಷ ಅನುಮತಿ ನೀಡಲಾಯಿತು.
ಕಾನೂನು ವೃತ್ತಿ
1894 ರಲ್ಲಿ ಭಾರತಕ್ಕೆ ಹಿಂದಿರುಗಿದ ನಂತರ, ಸೊರಾಬ್ಜಿ ಪರ್ದಾಹ್ನಾಶಿನರ ಪರವಾಗಿ ಸಾಮಾಜಿಕ ಮತ್ತು ಸಲಹಾ ಕೆಲಸದಲ್ಲಿ ತೊಡಗಿಸಿಕೊಂಡರು.ಹಿಂದೂ ಕಾನೂನಿನ ಪ್ರಕಾರ ಪರ್ದಾಹ್ನಾಶಿನರಿಗೆ  ಹೊರಗಿನ ಪುರುಷ ಜಗತ್ತಿನೊಂದಿಗೆ ಸಂವಹನ ನಡೆಸಲು ನಿಷೇಧಿಸಲಾಗಿತ್ತು. ಅನೇಕ ಸಂದರ್ಭಗಳಲ್ಲಿ, ಈ ಮಹಿಳೆಯರು ಗಣನೀಯ ಆಸ್ತಿ ಹೊಂದಿದ್ದರೂ, ಆದರೆ ಅದನ್ನು ರಕ್ಷಿಸಲು ಅಗತ್ಯವಾದ ಕಾನೂನು ಪರಿಣತಿಗೆ ಪ್ರವೇಶವಿರಲಿಲ್ಲ.ಕರಿಯಾವರ್ ಮತ್ತು ಇಂದೋರ್ ಸಂಸ್ಥಾನಗಳ ಬ್ರಿಟಿಷ್ ಏಜೆಂಟರಿಗೆ ಮೊದಲು ಪರ್ದಾಹ್ನಶಿನ್ಸ್ ಪರವಾಗಿ ಮನವಿಗಳನ್ನು ನಿಡಲು ಸೊರಾಬ್ಜಿ ಅವರಿಗೆ ವಿಶೇಷ ಅನುಮತಿ ನೀಡಲಾಯಿತು,ಆದರೆ ಅವರು ನ್ಯಾಯಾಲಯದಲ್ಲಿ ಅವರನ್ನು ರಕ್ಷಿಸಲು ಸಾಧ್ಯವಾಗಲಿಲ್ಲ, ಏಕೆಂದರೆ ಅವರು ಭಾರತೀಯ ಕಾನೂನು ವ್ಯವಸ್ಥೆಯಲ್ಲಿ ವೃತ್ತಿಪರ ನಿಲುವನ್ನು ಹೊಂದಿರಲಿಲ್ಲ.ಈ ಪರಿಸ್ಥಿತಿಯನ್ನು ಪರಿಹರಿಸಲು ಸೊರೊಬ್ಜಿ ಅವರು 1897 ರಲ್ಲಿ ಬಾಂಬೆ ವಿಶ್ವವಿದ್ಯಾನಿಲಯದ ಎಲ್ಎಲ್ಬಿ ಪರೀಕ್ಷೆ ಮತ್ತು 1899 ರಲ್ಲಿ ಅಲಹಾಬಾದ್ ಹೈಕೋರ್ಟ್ನ ಮೇಲ್ವಿಚಾರಕನ ಪರೀಕ್ಷೆ ಪಾಸಾದರು.ಆದರೂ, ಅವರ ಯಶಸ್ಸುಗಳ ಹೊರತಾಗಿಯೂ, 1923 ರ ವರೆಗೂ  ಮಹಿಳೆಯರನ್ನು ಕಾನೂನು ಅಭ್ಯಾಸ ಮಾಡುವುದನ್ನು ತಡೆಯುವ ಕಾನೂನು ಕಾರಣ ಸೊರಾಬ್ಜಿ ವಕೀಲರಾಗಿ ಗುರುತಿಸಲ್ಪಡಲಿಲ್ಲ. ಪ್ರಾಂತೀಯ ನ್ಯಾಯಾಲಯಗಳಲ್ಲಿ ಮಹಿಳಾ ಮತ್ತು ಅಪ್ರಾಪ್ತ ವಯಸ್ಕರನ್ನು ಪ್ರತಿನಿಧಿಸಲು ಮಹಿಳಾ ಕಾನೂನು ಸಲಹೆಗಾರನನ್ನು ಒದಗಿಸಲು 1902 ರ ಆರಂಭದಲ್ಲಿ ಸೊರಾಬ್ಜಿ ಇಂಡಿಯಾ ಆಫೀಸ್ಗೆ ಮನವಿ ಸಲ್ಲಿಸಿದರು.1904 ರಲ್ಲಿ, ಬಂಗಾಳದ ವಾರ್ಡ್ಗಳ ನ್ಯಾಯಾಲಯಕ್ಕೆ ಮಹಿಳಾ ಸಹಾಯಕರಾಗಿ ನೇಮಕಗೊಂಡರು ಮತ್ತು 1907 ರ ವೇಳೆಗೆ ಅಂತಹ ಪ್ರಾತಿನಿಧ್ಯದ ಅಗತ್ಯದಿಂದ ಸೊರಾಬ್ಜಿ ಅವರು ಬಂಗಾಳ, ಬಿಹಾರ, ಒರಿಸ್ಸಾ ಮತ್ತು ಅಸ್ಸಾಂನ ಪ್ರಾಂತ್ಯಗಳಲ್ಲಿ ಕೆಲಸ ಮಾಡಿದರು.ಮುಂದಿನ 20 ವರ್ಷಗಳ ಸೇವೆಯಲ್ಲಿ ಸೊರಾಬ್ಜಿ 600 ಮಹಿಳೆಯರು ಮತ್ತು ಅನಾಥರ ಕಾನೂನುಬದ್ಧ ಹೋರಾಟಗಳಿಗೆ ಹೋರಾಡಿದ್ದಾರೆ, ಕೆಲವೊಮ್ಮೆ ಯಾವುದೇ ಶುಲ್ಕ ತೆಗೆದುಕೊಳ್ಳುತ್ತಿರಲಿಲ್ಲ. ಇದನ್ನು ಬಿಟ್ವೀನ್ ದ ಟ್ವಿಲೈಟ್ ಮತ್ತು ಆಕೆಯ ಎರಡು ಆತ್ಮಚರಿತ್ರೆಗಳ ಪೈಕಿ ಈ ಪ್ರಕರಣಗಳನ್ನು ಕುರಿತು ನಂತರ ಬರೆದಿದ್ದಾರೆ .1924 ರಲ್ಲಿ, ಭಾರತದಲ್ಲಿ ಮಹಿಳೆಯರಿಗೆ ಕಾನೂನು ವೃತ್ತಿಯನ್ನು ಅನುಮತಿ ನಿಡಲಾಯಿತು, ಮತ್ತು ಸೊರಾಬ್ಜಿ ಕೊಲ್ಕತ್ತಾದಲ್ಲಿ ಅಭ್ಯಾಸವನ್ನು ಪ್ರಾರಂಭಿಸಿದರು.ಹೀಗಾದರೂ, ಪುರುಷ ಪಕ್ಷಪಾತ ಮತ್ತು ತಾರತಮ್ಯದ ಕಾರಣದಿಂದಾಗಿ, ನ್ಯಾಯಾಲಯಕ್ಕೆ ಮುಂಚಿತವಾಗಿ ಅವರನ್ನು ಪ್ರತಿಪಾದಿಸುವ ಬದಲು, ಪ್ರಕರಣಗಳಲ್ಲಿ ಅಭಿಪ್ರಾಯಗಳನ್ನು ತಯಾರಿಸಲು ಸೀಮಿತಗೊಳಿಸಲ್ಪಟ್ಟರು.ಸೊರಾಬ್ಜಿ ಹೈಕೋರ್ಟ್ನಿಂದ 1929 ರಲ್ಲಿ ನಿವೃತ್ತರಾದರು ಮತ್ತು ಲಂಡನ್ನಲ್ಲಿ ನೆಲೆಸಿದರು, ಚಳಿಗಾಲದಲ್ಲಿ ಭಾರತಕ್ಕೆ ಭೇಟಿ ನೀದುತಿದ್ದರು. 1954 ರ ಜುಲೈ 6 ರಂದು ಲಂಡನ್ನಲ್ಲಿ ನಿಧನರಾದರು.
ಬಾಹ್ಯ ಕೊಂಡಿಗಳು
ವರ್ಗ:ಲೇಖಕಿಯರು ವರ್ಗ:ಸಾಮಾಜ ಸುಧಾರಕಿಯರು ವರ್ಗ:ಮಹಿಳಾ ವಕೀಲರು
ಅಛಬಲ್
ಅಛಬಲ್ ಭಾರತದ ಜಮ್ಮು ಮತ್ತು ಕಾಶ್ಮೀರ ಕೇಂದ್ರಾಡಳಿತ ಪ್ರದೇಶದ ಅನಂತ್‌ನಾಗ್ ಜಿಲ್ಲೆಯ ಒಂದು ಪಟ್ಟಣವಾಗಿದೆ.
ಇದು ಒಂದು ಪ್ರಮುಖ ಪ್ರವಾಸಿ ಸ್ಥಳವಾಗಿದೆ. ಮುಘಲರು ಅಭಿವೃದ್ಧಿಪಡಿಸಿದ ಮತ್ತು ತಾರಸಿ ಕಟ್ಟಲ್ಪಟ್ಟ ಉದ್ಯಾನದಿಂದ ಸುತ್ತುವರಿಯಲ್ಪಟ್ಟಿರುವ ಒಂದು ಪ್ರಾಚೀನ ಬುಗ್ಗೆಗೆ ಈ ಸ್ಥಳವು ಪ್ರಸಿದ್ಧವಾಗಿದೆ. ಉದ್ಯಾನದ ಮೇಲಿನ ಭಾಗವನ್ನು 'ಬಾಗ್-ಎ-ಬೇಗಂ ಆಬಾದ್' ಎಂದು ಕರೆಯುತ್ತಾರೆ. ಇದನ್ನು ಕ್ರಿ.ಶ. 1616 ರಲ್ಲಿ ಮಾಲಿಕಾ ನೂರ್ ಜೆಹಾನ್ ಬೇಗಂ ಅಭಿವೃದ್ಧಿಪಡಿಸಿದರು ಮತ್ತು ಸಾಹೀಬ್ ಆಬಾದ್ ಎಂದು ಪ್ರಖ್ಯಾತವಾಗಿದೆ. ಇದರಲ್ಲಿ ಒಂದು ತಾರ್ಕಿಕ ದೀಪದಿಂದ (ತೋಸ್‍ನಾಗ್) ಶಾಖವನ್ನು ಪಡೆಯುತ್ತಿರುವ ಹಮಾಮ್ (ನೀರಿನ ನಿಧಿ) ಇದೆ.
ಕಲ್ಹಣ ನ ರಾಜತರಂಗಿಣಿಯ ಪ್ರಕಾರ ಅಛಬಲ್‍ನ್ನು (ಸಂಸ್ಕೃತ ಅಕ್ಷವಾಲ) ಗೋನಂದೀಯ ರಾಜವಂಶದ ಅರಸ ಎರಡನೇ ನರನ ಮಗ ಅಕ್ಷನು ಸ್ಥಾಪಿಸಿದನು.
ಡಿ.ಎಚ್.ಎಲ್ ಎಕ್ಸ್ಪ್ರೆಸ್
thumb|ಡಿ.ಎಚ್.ಎಲ್
ಡಿ.ಎಚ್.ಎಲ್ ಎಕ್ಸ್ಪ್ರೆಸ್ ಜರ್ಮನ್ನ ಜಾರಿ ಸಂಸ್ಥೆಯ ಡಾಯ್ಚ ಅಂಚೆ.ಡಿ.ಎಚ್.ಎಲ್ಅಂತರಾಷ್ಟ್ರೀಯ ಎಕ್ಸ್ಪ್ರೆಸ್ ಅಂಚೆ ಸೇವೆಗಳು ಒದಗಿಸುವ ವಿಭಾಗವಾಗಿದೆ.ಡಾಯ್ಚ ಅಂಚೆ ಡಿ.ಎಚ್.ಎಲ್ ವಿಶ್ವದಾದ್ಯಂತ ಮತ್ತು ವಿಶ್ವದ ಅತಿದೊಡ್ಡ ಸಂಸ್ಥೆ ವಿಶೇಷವಾಗಿ ಸಮುದ್ರ ಮತ್ತು ಗಾಳಿ ಅಂಚೆಗಳಿಂದ ಜಾರಿಗೆ ಬಂದಿತ್ತು.ಸ್ಯಾನ್ ಫ್ರಾನ್ಸಿಸ್ಕೋ ಮತ್ತು ಹೊನೊಲುಲು ನಡುವೆ ದಾಖಲೆಗಳನ್ನು ತಲುಪಿಸಲು ೧೯೬೯ರಲ್ಲಿ ಮೂಲತಃ ಸಂಸ್ಥಾಪಿಸಲ್ಪಟ್ಟ ಈ ಸಂಸ್ಥೆಯು ೧೯೭೦ರಲ್ಲಿ ವಿಶ್ವದಾದ್ಯಂತ ತನ್ನ ಸೇವೆಯನ್ನು ವಿಸ್ತರಿಸಿದೆ.ಡಿ.ಎಚ್.ಎಲ್ ಸಂಸ್ಥೆಯು ಕಡಲಾಚೆಯು ಹಾಗೂ ಭೂಖಂಡದ ನಡುವೆ ವಿತರಣಾ ಸೇವೆಗಳನ್ನು ಪ್ರಧಾನವಾಗಿಸಿದೆ.ಆದರೆ ೧೯೮೩ರಲ್ಲಿ ಫೆಡೆಕ್ಸ್ನ್ ಯಶಸ್ಸನ್ನು ಕುರಿತು ಅದು ಅಮೇರಿಕಾದ ಆಂತರಿಕ ವಿಸ್ತರಣೆಯನ್ನು ಆರಂಭಿಸಿತು.ಡಿ.ಎಚ್.ಎಲ್ ಸಂಸ್ಥೆಯು ನಾನಾ ದೇಶಗಳಲ್ಲಿ ತನ್ನ ವಿತರಣಾ ಸೇವೆಯ ಸಂಸ್ಥೆಯನ್ನು ಪ್ರಾರಂಭಿಸಿತು ಅವುಗಳೆಂದರೆ ಕ್ಯೂಬಾ,ಸೋವಿಯತ್,ಈಸ್ಟರ್ನ್ ಬ್ಲಾಕ್,ಇರಾಕ್,ಇರಾನ್,ಚೀನಾ,ವಿಯೆಟ್ನಾಂ ಮತ್ತು ಉತ್ತರಕೊರಿಯಾ.೧೯೮೮ರಲ್ಲಿ ಡಾಯ್ಚ್ ಅಂಚೆಯ ಸಂಸ್ಥೆಯು ಡಿ.ಎಚ್.ಎಲ್ನ್ ಷೇರು ಬಂಡವಾಳವನ್ನು ಸ್ವಾಧೀನಪಡಿಸಿಕೊಳ್ಳಲು ಆರಂಭಿಸಿತು.೨೦೦೧ರಲ್ಲಿ ಡಾಯ್ಚ್ ಅಂಚೆ ಅಂತಿಮವಾಗಿ ಬಹುತೇಕ ಮಾಲೀಕತ್ವವನ್ನು ತಲುಪಿತು,ಹಾಗು ೨೦೦೨ರಲ್ಲಿ ಖರೀದಿ ಮಾಡಿದ ನಂತರ ಪರಿಣಾಮಕಾರಿಯಾಗಿ ಡಿ.ಎಚ್.ಎಲ್ ಮುದ್ರೆಯ ಬಳಕೆಯನ್ನು ಇತರೆ ಡಾಯ್ಚ್ ಅಂಚೆ ವಿಭಾಗಗಳು,ವ್ಯಾಪಾರಘಟಕಗಳು ಮತ್ತು ಆಧೀನ ಹೆಚ್ಚಿಸುವುದರಲ್ಲಿ,ಅದರ ಎಕ್ಸ್ಪ್ರೆಸ್ ವಿಭಾಗವನ್ನು ಸೇರಿಕೊಳ್ಳುತ್ತದೆ.ಈಗ ಡಿ.ಎಚ್.ಎಲ್ ಎಕ್ಸ್ಪ್ರೆಸ್ ತನ್ನ ಡಿ.ಎಚ್.ಎಲ್ ಮುದ್ರೆಯನ್ನು ಇತರೆ ಡಾಯ್ಚ್ ಅಂಚೆಯ ವ್ಯಾಪಾರಘಟಕಗಳಿಗೆ ಪಾಲು ಮಾಡಿಕೊಂಡು,ಅದನ್ನು ಡಿ.ಎಚ್.ಎಲ್ ಗ್ಲೋಬಲ್ ಸಾಗಣಿ ಹಾಗೂ ಡಿ.ಎಚ್.ಎಲ್ ಸರಬರಾಜು ಸರಣಿ ಎಂದು ಕರೆಯಲಾಗುತ್ತಿದೆ.
ಇತಿಹಾಸ
ಲ್ಯಾರಿಹಿಲ್ ಬ್ಲೂಮ್ ಅವರು ತಮ್ಮ ಕಾನೂನು ಅಧ್ಯಯನದ ಶಿಕ್ಷನವನ್ನು ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯದಲ್ಲಿ ಮಾಡುತ್ತಿದ್ದಾಗ,೧೯೬೦ರಲ್ಲಿ ಬರ್ಕ್ಲಿ ಬೋಲ್ಟ್ ಹಾಲ್ ಸ್ಕೂಲ್ ಆಫ್ ಲಾ,ಅವರಿಗೆ ಒಂದು ಕೆಲಸ ವಿಮಾ ಸಂಸ್ಥೆ,ಮೈಕೆಲ್ ಪೋ ಮತ್ತು ಅಸೋಸಿಯೇಟ್ಸ್(ಎಂಪಿಎ)ರವರಿಂದ ಒಂದು ಅಂಚೆ ಸ್ವೀಕರಿಸಲಾಯಿತು.ಅವರು ಓಕ್ಲ್ಯಾಂಡ್ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ ಮತ್ತು ಲಾಸ್ ಏಂಜಲ್ಸ್ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ ನಡುವೆ ಅಂಚೆ ಕರ್ತವ್ಯ ನಡೆಯುವ ಪ್ರಾವಾಸ ದಿನದ ಕೊನೆಯ ವಿಮಾನ,ಹಾಗೂ ಮುಂಜಾನೆಯ ಬೆಳ್ಳಿಗೆ ಮೊದಲ ವಿಮಾನ ಪುನಃ ಪ್ರವಾಸ ಆರಂಭಿಸಿದರು.ಹೀಗೆ ಅವರು ವಾರಕ್ಕೆ ಐದು ಬಾರಿ ತಮ್ಮ ಕರ್ತವ್ಯವನ್ನು ಮುಂದುವರಿಸಬೇಕಾಯಿತು.ಅವರು ಪದವಿ ಪಡೆದ ನಂತರ, ಹಿಲ್ ಬ್ಲೂಮ್, ಎಂ.ಪಿ.ಎ ಸಂಸ್ಥೆಯ ಸೇಲ್ಸ್ಮ್ಯಾನ್ ಆಡ್ರಿಯನ್ ಡಾಲ್ಸಿ ಇವರಿಬ್ಬರು ಭೇಟಿಯಾದರು ಮತ್ತು ಅವರು ಇತರೆ ವ್ಯಾಪಾರ ಉದ್ಯಮಗಳಿಗೆ ವೇಗದ ವಿತರಣಾ ಯೋಜನೆಯನ್ನು ವಿಸ್ತರಿಸಲು ಎಂ.ಪಿ.ಎ ಕಲ್ಪನೆಯನ್ನು ಕೈಗೊಂಡರು.ಅವರು ಹೊನಲುಲು ಮತ್ತು ಲಾಸ್ ಎಂಜಲ್ಸ್ಗೆ ಹೋಗುವ ನಡುವೆ ಸಾಗಿಸುವ ವಿಧೇಯಕಗಳಿಗೆ ತಮ್ಮ ಮೊದಲ ಗ್ರಾಹಕರಾದ ಸೀಟ್ರೈನ್ ಲೈನ್ಸ್ ಜೊತೆ ಕೈಜೋಡಿಸಿದರು.
ಆರಂಭದ ಸಮಯಗಳು
ಹಿಲ್-ಬ್ಲಮ್ ಕಂಪನಿಯನ್ನು ಪ್ರಾರಂಭಿಸುವ ಮೊದಲಿಗೆ ಅವರು ತಮ್ಮ ವಿಧ್ಯಾರ್ಥಿಗಳೊಂದಿಗೆ ಸಾಲವನ್ನು ಪಡೆದುಕೊಂಡರು ಹಾಗು ತಮ್ಮ ಸ್ನೇಹಿತರಾದ ಆಡ್ರಿಯನ್ ಡ್ಯಾಲ್ಸಿ ಮತ್ತು ರಾಬರ್ಟ್-ಲಿನ್ ಅವರನ್ನು ಪಾಲುದಾರರಾಗಿ ತೆಗೆದುಕೊಂಡರು ಹಾಗು ಅವರ ಸಂಯೊಜಿತ ಮೊದಲಕ್ಷರಗಳನ್ನು ಇಟ್ಟು (ಡಿ.ಎಚ್.ಎಲ್)ಎಂದು ತಮ್ಮ ಸಂಸ್ಥೆಯನ್ನು ಆರಂಭಿಸಿದರು.ಅವರುಪೆಟ್ಟಿಗೆಗಳ ದಾಖಲೆಗಳನ್ನು ತೆಗೆದುಕಳ್ಳಲು ಸ್ಯಾನ್ ಫ್ರಾನ್ಸಿಸ್ಕೊ ಸುತ್ತ ಪ್ರಚೋದಿಸಿದ ಒಂದು ಪ್ಲೈಮೌತ್ ಡಸ್ಟರ್ ಸೆಡಾನ್ ಹಂಚಿಕೊಂಡರು.ನಂತರ ಅವರು ವಿಮಾನನಿಲ್ದಾಣಕ್ಕೆ ದಾವಿಸಿ ವಿಮಾನ ಪ್ರಯಣದ ರಸೀದಿ ಪಡೆಯಲು ಮತ್ತೊಂದು ಆವಿಷ್ಕಾರದ ಉಪಯೋಗದಿಂದ ಪಡೆದರು,ಅದು ಕಾರ್ಪೊರೇಟ್ ಕ್ರೆಡಿಟ್ ಕಾರ್ಡ್ನ್ ಸಹಾಯದಿಂದ.ಅವರ ವ್ಯಾಪಾರದ ಘಟಕ ಬೆಳೆದಂತೆ ಅವರು ಹೊಸ ಅಂಚೆಗಳನ್ನು ಅವರ ಸಂಸ್ಥೆಗೆ ನೇಮಕ ಮಾಡಿಕೊಂಡರು.ಅವರ ಸಂಸ್ಥೆಗೆ ಮೊದಲು ಸೇರ್ಪಡೆಯಾದವರು ಮ್ಯಾಕ್ಸ್ ಮತ್ತು ಬ್ಲಾಂಚೆ ಕ್ರಾಲ್, ಇವರು ಸೇರ್ಪಡೆಯಾದ ಸಂದರ್ಭದಲ್ಲಿ, ಇವರು ಹವಾಯಿ ಎಂಬ ಊರಿನ ಅಪಾರ್ಟ್ಮೆಂಟ್ನ್ಲ್ಲಿನೆಲೆಸಿದರು,ಆ ಅಪಾರ್ಟ್ಮೆಂಟ ನಂತರ ತಾತ್ಕಾಲಿಕ ಅಂಚೆ ಫ್ಲಪ್ ಹೌಸ್ ಆಯಿತು.
ದೇಶಿಯ ವಿಸ್ತರಣೆ
೧೯೭೦ರ ದಶಕದಲ್ಲಿ ಡಿ.ಎಚ್.ಎಲ್ ಒಂದು ಅಂತರಾಷ್ಟ್ರೀಯ ವಿತರಣಾ ಸಂಸ್ಥೆ. ಇದರ ಒಂದು ಅರ್ಪಣೆ ಎಂದರೆ ಅಂಚೆಯನ್ನು ಅಧಿಕ ಕತ್ತಲಾದಮೆಲು ವಿತರಣಾ ಸೇವೆ ಮಾಡುವುದು.ಫೆಡ್ ಎಕ್ಸ್ ಎಂಬ ಸಂಸ್ಥೆ ಈ ಸೇವೆಯನ್ನು ಒದಗಿಸವ ಹಾಗೂ ಡಿ.ಎಚ್.ಎಲ್ಗೆ ಪ್ರತಿಸ್ಪರ್ಧಿಯಾಗಿದೆ.ಫೆಡ್ ಎಕ್ಸ್ ತನ್ನ ಮೊದಲನೆ ಅಂತರಾಷ್ಟ್ರೀಯ ಸೇವೆಯನ್ನು ೧೯೮೧ರ ತನಕ ತೆರೆಯಲಿಲ್ಲ ಅದು ಟೂರಂಟೊ,ಮತ್ತು ಕೆನಡಾಗೆ ವಿಸ್ತರಿಸಿದೆ.ಆದರು ಡಿ.ಎಚ್.ಎಲ್ ಮೂರನೆ ಸ್ಧಾನ ಪಡೆದು ದೇಶಿಯ ಮಾರುಕಟ್ಟೆಯಲ್ಲಿ ಅತ್ಯಂತ ಲಾಭವನ್ನು ಪಡೆಯುತ್ತಿದೆ.ಆದರೆ ಒಂದನೇ ಹಾಗೂ ಎರಡನೇ ಸ್ಧಾನವನ್ನು ಫೆಡ್ ಎಕ್ಸ್ ಮತ್ತು ಯುಪಿಎಸ್ ಎಂಬ ಎರಡು ದೊಡ್ದ ಸಂಸ್ಥೆಗಳಿಗೆ ಲಭಿಸಿದೆ.
ಸೇವೆಗಳು
ಡಿ.ಎಚ್.ಎಲ್ ಎಕ್ಸ್ಪ್ರೆಸ್ನ್ ಜಾಗತಿಕ ಕೇಂದ್ರಕಾರ್ಯಲಯವು ಬಾನ್ನ್ ಅಂಚೆ ಕೇಂದ್ರಕಾರ್ಯಲಯದ ಪ್ರಧಾನ ಭಾಗವಾಗಿದೆ. ಅಮೇರಿಕಾದ ಕೇಂದ್ರಕಾರ್ಯಲಯವು ಪ್ಲಾಂಟೇಶನ್,ಫ್ಲೋರಿಡಾ,ಯು.ಎಸ್.ಎ,ಹಾಗೂ ಏಷ್ಯಾದ ಮಾರುಕಟ್ಟೆಯಲ್ಲಿ ಸಿಂಗಾಪುರ್, ಮಲೇಷ್ಯಾ, ಹಾಂಗ್ ಕಾಂಗ್ ಮತ್ತು ಚೀನಾ ಹಾಗೂ ಯೂರೋಪ್ನ್ ಹಬ್ನಲ್ಲಿ ಲೈಪ್ಜಿಗ್,ಜರ್ಮನಿ ಈ ಎಲ್ಲಾ ದೇಶಗಳಲ್ಲಿ ಡಿ.ಎಚ್.ಎಲ್ ವಿಸ್ತರಿಸಿದೆ ಆದರೆ ಡಿ.ಎಚ್.ಎಲ್ ಎಕ್ಸ್ಪ್ರೆಸ್ನ್ ಸಂಸ್ಥೆಯ ಎಲ್ಲಾ ವ್ಯವಹಾಅರಗಳು ಡಿ.ಎಚ್.ಎಲ್ ಅಂತರಾಷ್ಟ್ರೀಯ ಜಿ.ಎಂ.ಬಿ.ಎಚ್ನಲ್ಲಿ ಸ್ಥಾಪನೆಯಾಗಿದೆ.ಇದರ ಪ್ರಮುಖ ಸ್ಪರ್ಧಿಗಳೆಂದರೆ ಫೆಡ್ಎಕ್ಸ್,ಯು.ಪಿ.ಎಸ್,ಟಾಲ್,ಟಿ.ಎನ್.ಟಿ,ಮತ್ತು ರಾಷ್ಟ್ರೀಯ ಅಂಚೆ ಸೇವೆ ಅದು ಯುನೈಟೆಡ್ ಸ್ಟೇಟ್ಸ್ ಅಂಚೆ ಸೇವೆ ಮತ್ತು ರಾಯಲ್ ಅಂಚೆ.ಆದರೆ ಡಿ.ಎಚ್.ಎಲ್ ಯು.ಎಸ್.ಪಿ.ಎಸ್ನ್ ಜೊತೆ ಒಂದು ಕಿರುಪಾಲುದಾರಿಕೆಯನ್ನು ಅಂಚಿಕೊಂಡಿದೆ ಯು.ಎಸ್.ಪಿ.ಎಸ್ ಡಿ.ಎಚ್.ಎಲ್ಗೆ ತನ್ನ ಸಣ್ಣ ಅಂಚೆಗಳನ್ನು ಗ್ರಾಹಕರಿಗೆ ತಲುಪಿಸಲು ಅನುಮತಿಸುತ್ತಿದೆ,ಯು.ಎಸ್.ಪಿ.ಎಸ್ನ್ ದಾರಿಯನ್ನು ಡಿ.ಎಚ್.ಎಲ್ ಜಾಗತಿಕ ಅಂಚೆಯೆಂದು ತಿಳಿಯಲ್ಪಟ್ಟಿದ್ದು ಅದೀಗ ಡಿ.ಎಚ್.ಎಲ್ ಈ-ಕಾಮರ್ಸ್ ಎಂದು ಕರೆಯಲಾಗುತ್ತಿದೆ ಹಗೂ ಯು.ಎಸ್.ಪಿ.ಎಸ್ನ್ ಗ್ರಾಹಕರಾದ ಇರಾಕ್ ಹಾಗು ಅಫ್ಘಾನಿಸ್ಥಾನ ಎಂಬ ಎರಡು ರಾಜ್ಯಗಳ ಒಳಗೆ ಹಾಗೂ ಹೊರಗೆ ಅಂಚೆಯನ್ನು ವರ್ಗಾವಣೆಯ ಸೇವೆಯನ್ನು ಡಿ.ಎಚ್.ಎಲ್ ಒದಗಿಸತ್ತಿದೆ.ಡಿ.ಎಚ್.ಎಲ್ ವಿಶ್ವದಾದ್ಯಂತ ತನ್ನ ಸೇವೆಗಳನ್ನು ಒದಗಿಸತ್ತಿದೆ,ಸೇರಿದಂತೆ ಇರಾಕ್,ಅಫ್ಘಾನಿಸ್ಥಾನ ಮತ್ತು ಬುರ್ಮ ಮುಂತಾದ ರಾಜ್ಯಗಳಿಗೆ ತನ್ನ ಸೇವೆಯನ್ನು ಒದಗಿಸುತ್ತಿದೆ.
ಉಲ್ಲೇಖನ
ವರ್ಗ:ಕಂಪನಿಗಳು
ಜಿರೇನಿಯಮ್
thumb|Geranium dissectum ಜಿರೇನಿಯಮ್ - ಜಿರೇನಿಯೇಸೀ ಕುಟುಂಬಕ್ಕೆ ಸೇರಿದ ಏಕವಾರ್ಷಿಕ ದ್ವೈವಾರ್ಷಿಕ ಹಾಗೂ ಬಹುವಾರ್ಷಿಕ ಮೂಲಿಕೆ ಸಸ್ಯ. ಅಲಂಕಾರ ಸಸ್ಯವೆಂದು ಪ್ರಸಿದ್ಧವಾಗಿದೆ.
ಇದನ್ನು ಅಂಚುಸಸ್ಯ, ಕಲ್ಲೇರಿ ಸಸ್ಯವಾಗಿ ಬೆಳೆಸಲಾಗುತ್ತದೆ. ಜಿರೇನಿಯಮ್ ಎಂಬ ಹೆಸರು ಇನ್ನೊಂದು ಸುಪ್ರಸಿದ್ಧ ಅಲಂಕಾರ ಸಸ್ಯವಾದ ಪೆಲಾರ್ಗೋನೀಯಮಿಗೂ ಅನ್ವಯವಾಗುತ್ತದೆ. ಇದು 8 - 45 ಸೆಂ.ಮೀ. ಎತ್ತರಕ್ಕೆ ಬೆಳೆಯುವ ಪುಟ್ಟಗಿಡ. ಎಲೆಗಳು ಸರಳ; ಪರ್ಯಾಯ ಇಲ್ಲವೆ ಅಭಿಮುಖ ಮಾದರಿಯಲ್ಲಿ ಜೋಡಣೆಗೊಂಡಿವೆ. ಎಲೆಯ ಅಲಗು ಹಸ್ತಾಕೃತಿಯ ಹಾಲೆಗಳಾಗಿ ವಿಭಾಗಗೊಂಡಿದೆ. ಹೂಗಳು ಕ್ರಮಬದ್ಧ ಹಾಗೂ ಸಮಾಂಗತ್ವವುಳ್ಳವು, ಮಧ್ಯಾರಂಭಿ ಇಲ್ಲವೆ ಸಿನ್‍ಸಿನಸ್ ಮಾದರಿಯ ಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಪ್ರತಿ ಹೂವಿನಲ್ಲಿ 5 ಬಿಡಿ ಪುಷ್ಪ ಪತ್ರಗಳು, 5 ಬಿಡಿ ದಳಗಳು, 10 ಕೇಸರಗಳು, 5 ಕಾರ್ಪೆಲುಗಳುಳ್ಳ ಉಚ್ಚಸ್ಥಾನದ ಅಂಡಾಶಯ ಇವೆ. ಉದ್ದವಾದ ಶಲಾಕೆಯೂ ಅದರ ತುದಿಯಲ್ಲಿ 5 ಕವಲುಗಳ ಶಲಾಕಾಗ್ರವೂ ಉಂಟು. ಫಲ ಸಂಪುಟ ಮಾದರಿಯದು: ಸಂಪೂರ್ಣ ಬಲಿತ ಅನಂತರ ಒಣಗಿ ಒಡೆಯುತ್ತದೆ. ಹೀಗೆ ಕಾರ್ಪೆಲುಗಳು ಮೇಲಕ್ಕೆದ್ದುಕೊಳ್ಳುತ್ತವೆ. left|thumb|Geranium (cranesbill) flower thumb|Floral diagram of a Geranium garden hybrid called ‘Ann Thomson’, showing 5 free sepals, 5 free petals, 10 free fertile stamens, and a superior ovary consisting of 5 merged carpels, with 5 style branches. ಜಿರೋನಿಯಮನ್ನು ಬೀಜಗಳ ಮೂಲಕ ವೃದ್ಧಿಸಲಾಗುತ್ತದೆ. ಬೇರುತುಂಡುಗಳಿಂದಲೂ ಇದನ್ನು ಬೆಳೆಸಬಹುದು. ಉದ್ಯಾನಗಾರಿಕೆಯಲ್ಲಿ ಮುಖ್ಯವೆನಿಸಿದ ಪ್ರಭೇದಗಳು; ರಾಬರ್ಟಿಯಾನಮ್, ಮ್ಯಾಕ್ಯುಲೇಟಮ್, ಗ್ರ್ಯಾಂಡಿಫ್ಲೋರಮ್, ನೇಪಾಲೆನ್ಸ್, ಕಾಲಿನಮ್, ಎರಿಯೊಸ್ಟೆಮಾನ್, ಸ್ಯಾಂಗ್ವೀನಿಯಮ್, ಫ್ರೆಮಾಂಟಿಯೈ ಮತ್ತು ಆರ್ಮೀನಮ್.
ಚಿತ್ರಸಂಪುಟ
ವರ್ಗ:ಸಸ್ಯಶಾಸ್ತ್ರ ವರ್ಗ:ಸಸ್ಯಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮೈಸೂರು ರಾಜ್ಯ
ಚರಿತ್ರೆ
ಬ್ರಿಟಿಷ್ ಭಾರತಲ್ಲಿನ ಮೂರು ಬೃಹತ್ ರಾಜಸಂಸ್ಥಾನಗಳಲ್ಲಿ ಮೈಸೂರು ಮಹಾಸಂಸ್ಥಾನವೂ ಒಂದು. ಬ್ರಿಟನ್ನಿನಿಂದ ಭಾರತವು ಸ್ವತಂತ್ರಗೊಳ್ಳುತ್ತಿದ್ದಂತೆಯೇ ಮಹಾರಾಜ ಜಯಚಾಮರಾಜೇಂದ್ರ ಒಡೆಯರು ಭಾರತದ ಮಿಲೀನ ತಂತ್ರವನ್ನು ಅಳವಡಿಸಿ ೧೫ ಆಗಸ್ಟ್ ೧೯೪೭ರಂದು ಭಾರತ ಪ್ರಭುತ್ವದೊಂದಿಗೆ ತಮ್ಮ ಸಂಸ್ಥಾನವನ್ನು ವರ್ಜಿಸಿದರು. ಅದರೊಂದಿಗೆ ಮೈಸೂರು ಮಹಾಸಂಸ್ಥಾನವನ್ನು ಭಾರತ ಪ್ರಭುತ್ವದಲ್ಲಿನ ರಾಜ್ಯವೊಂದಾಗಿ ಪುನರ್ರಚಿಸಲಾಯಿತು.
ಮರುಸಂಘಟನೆ
೧೯೫೬ರಲ್ಲಿ ಭಾರತ ಸರ್ಕಾರವು ಸಮಗ್ರ ಭಾರತದಲ್ಲಿ ಏಕಭಾಷಾರೂಪದ ತತ್ವದ ಆಧಾರದ ಮೇಲೆ ಪ್ರಾಂತೀಯ ಗಡಿಗಳ ಮರುಸಂಘಟಿಸಲು ಕಾಯಿದೆಯೊಂದನ್ನು ಜಾರಿಗೆ ತಂದಿತು. ಈ ಕಾಯಿದೆಯ ಪರಿಣಾಮವಾಗಿ ೧ ನವೆಂಬರ್ ೧೯೫೬ರಂದು ಕನ್ನಡ ಜಿಲ್ಲೆಗಳಾದ ಬಾಂಬೆ ರಾಜ್ಯದ ಬೆಳಗಾವಿಯನ್ನು (ಚಂದ್ರಗೃಹವನ್ನು ಹೊರತು), ವಿಜಯಪುರವನ್ನು, ಧಾರವಾಡವನ್ನು, ಮತ್ತು ಉತ್ತರ ಕನ್ನಡವನ್ನು, ಆಂಧ್ರ ರಾಜ್ಯದಿಂದ ಬಳ್ಳಾರಿಯನ್ನು, ಮಡ್ರಾಸ್ ರಾಜ್ಯದಿಂದ ದಕ್ಷಿಣ ಕನ್ನಡವನ್ನು, ಹೈದರಾಬಾದ್ ರಾಜ್ಯದಿಂದ ಕೊಪ್ಪಳವನ್ನು, ರಾಯಚೂರನ್ನು, ಕಲಬುರ್ಗಿಯನ್ನು, ಮತ್ತು ಬೀದರವನ್ನು ಮೈಸೂರು ರಜ್ಯಕ್ಕೆ ವರ್ಗಾಯಿಸಲಾಯಿತು. ನ್ಯೂನ ಕೊಡಗು ರಾಜ್ಯವನ್ನು ಮೈಸೂರು ರಾಜ್ಯದಲ್ಲಿ ವಿಲೀನಗೊಳ್ಳಿಸಿ ಅದನ್ನು ಜಿಲ್ಲೆಯನ್ನೊಂದಾಗಿ ಮಾರ್ಪಾಡಿಸಲಾಯಿತು.
೧ ನವೆಂಬರ್ ೧೯೭೩ರಂದು ಮೈಸೂರು ರಾಜ್ಯವನ್ನು ಕರ್ನಾಟಕವೆಂದು ನಾಮಕರಿಸಲಾಯಿತು.
ಉಲ್ಲೇಖಗಳು
ವರ್ಗ:ಭಾರತದ ಇತಿಹಾಸ ವರ್ಗ:ಕರ್ನಾಟಕದ ಇತಿಹಾಸ
ರಾಷ್ಟ್ರೀಯ ಡಿಜಿಟಲ್ ಗ್ರಂಥಾಲಯ (ಭಾರತ)
ನ್ಯಾಷನಲ್ ಡಿಜಿಟಲ್ ಲೈಬ್ರರಿ ಆಫ್ ಇಂಡಿಯಾ ( ಎನ್‌ಡಿಎಲ್‌ಐ ) ಭಾರತ ಸರ್ಕಾರದ ಶಿಕ್ಷಣ ಸಚಿವಾಲಯದ ಯೋಜನೆಯಾಗಿದೆ. ಹಲವಾರು ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ಡಿಜಿಟಲ್ ಗ್ರಂಥಾಲಯಗಳು ಮತ್ತು ಇತರ ಸಂಬಂಧಿತ ಮೂಲಗಳಿಂದ ಪೂರ್ಣ ಪಠ್ಯ ಸೂಚ್ಯಂಕವನ್ನು ಸಂಗ್ರಹಿಸಿ, ಸಂಯೋಜಿಸಿ, ಒದಗಿಸುವುದು ಇದರ ಉದ್ದೇಶವಾಗಿದೆ. ಇದು ಪಠ್ಯಪುಸ್ತಕಗಳು, ಲೇಖನಗಳು, ವೀಡಿಯೊಗಳು, ಆಡಿಯೊ ಪುಸ್ತಕಗಳು, ಉಪನ್ಯಾಸಗಳು, ಸಿಮ್ಯುಲೇಶನ್‌ಗಳು, ಕಾದಂಬರಿಗಳು ಮತ್ತು ಇತರ ಎಲ್ಲ ರೀತಿಯ ಕಲಿಕಾ ಮಾಧ್ಯಮಗಳನ್ನು ಒಳಗೊಂಡಿರುವ ಡಿಜಿಟಲ್ ಭಂಡಾರವಾಗಿದೆ. ಎನ್‌ಡಿಎಲ್‌ಐ ಭಾರತೀಯ ಭಾಷೆಗಳು ಮತ್ತು ಇಂಗ್ಲಿಷ್‌ನ ಅನೇಕ ಪುಸ್ತಕಗಳನ್ನು ಉಚಿತವಾಗಿ ಒದಗಿಸುತ್ತದೆ.
=ಇತಿಹಾಸ= ಮೇ 2016 ರಲ್ಲಿ ಪ್ರಾಯೋಗಿಕ ರೂಪದಲ್ಲಿ ಡಿಜಿಟಲ್ ಗ್ರಂಥಾಲಯವನ್ನು ಪ್ರಾರಂಭಿಸಲಾಯಿತು. ಬಳಿಕ ಈ ಗ್ರಂಥಾಲಯವನ್ನು ಜೂನ್ 19, 2018 ರಂದು ಕೇಂದ್ರ ಮಾನವ ಸಂಪನ್ಮೂಲ ಸಚಿವ ಪ್ರಕಾಶ್ ಜಾವಡೇಕರ್ ಅವರು ಅಧಿಕೃತವಾಗಿ ರಾಷ್ಟ್ರಕ್ಕೆ ಸಮರ್ಪಿಸಿದರು. ಏಪ್ರಿಲ್ 2019 ರ ಹೊತ್ತಿಗೆ, ಎನ್‌ಡಿಎಲ್‌ಐ ತನ್ನ ಭಂಡಾರದಲ್ಲಿ 4.5 ಕೋಟಿಗೂ ಅಧಿಕ ವಸ್ತುಗಳನ್ನು(ಪುಸ್ತಕ, ಪತ್ರಿಕೆ ಇತ್ಯಾದಿ) ಹೊಂದಿತ್ತು. ಇಂಗ್ಲಿಷ್‌ನಲ್ಲಿಯೇ ಸುಮಾರು 1,50,000 ಸಂಪುಟಗಳನ್ನು ಹೊಂದಿದೆ.
=ಭಾಷೆಗಳು= ಡಿಜಿಟಲ್ ಗ್ರಂಥಾಲಯದಲ್ಲಿ ವಿವಿಧ ಭಾರತೀಯ ಭಾಷೆಗಳ ಹಾಗು ಕೆಲವು ಐರೋಪ್ಯ, ಮಧ್ಯ ಪ್ರಾಚ್ಯ ಭಾಷೆಗಳ ಪುಸ್ತಕಗಳನ್ನು ಹೊಂದಿದೆ. ಭಾರತೀಯ ಭಾಷೆಯ ಪುಸ್ತಕಗಳ ಸ್ಕ್ಯಾನಿಂಗ್ ಭಾರತೀಯ ಭಾಷೆಗಳ ಆಪ್ಟಿಕಲ್ ಕ್ಯಾರೆಕ್ಟರ್ ರೆಕಗ್ನಿಷನ್ (ಒಸಿಆರ್) ಸಾಫ್ಟ್‌ವೇರ್ ಅಭಿವೃದ್ಧಿಪಡಿಸುವ ಅವಕಾಶವನ್ನು ಸೃಷ್ಟಿಸಿದೆ. ಉರ್ದು ಮತ್ತು ಪರ್ಷಿಯನ್ ಭಾಷೆಗಳ ಪುಸ್ತಕಗಳು ಎನ್‌ಡಿಎಲ್‌ಐನಲ್ಲಿ ಲಭ್ಯವಿದೆ.
=ಪ್ರವೇಶ ಮತ್ತು ನಿರ್ಬಂಧನೆಗಳು= ನೋಂದಣಿಯು ಪ್ರಪಂಚದಾದ್ಯಂತದ ಬಳಕೆದಾರರಿಗೆ ಮುಕ್ತವಾಗಿದೆ. ಹೀಗಿದ್ದರೂ, ಕೆಲವು ಜನಪ್ರಿಯ ಮೂಲಗಳ ವಿಷಯಗಳು ನೋಂದಾಯಿತ ಬಳಕೆದಾರರಿಗೆ ಮಾತ್ರ ಲಭ್ಯ. ಈ ನೋಂದಣಿ-ಮಾಡಿದವರಿಗೆ ಸಿಗುವ ಕೃತಿಗಳ ಮೂಲ:
ಆಂಡ್ರಾಯ್ಡ್ ಬಳಕೆದಾರರಿಗೆ ಗೂಗಲ್ ಪ್ಲೇನಲ್ಲಿ ಲಭ್ಯವಿರುವ ಮೊಬೈಲ್ ಅಪ್ಲಿಕೇಶನ್ ಮೂಲಕವೂ ಗ್ರಂಥಾಲಯಕ್ಕೆ ಪ್ರವೇಶವನ್ನು ಪಡೆಯಬಹುದು.
=ಗ್ರಂಥಾಲಯದ ನಿರ್ವಹಣೆ= ಈ ಗ್ರಂಥಾಲಯವನ್ನು ಖರಗ್‌ಪುರದ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ನಿರ್ವಹಿಸುತ್ತದೆ.
=ಉಲ್ಲೇಖಗಳು=
ಕುರ್ದ್ ಜನಾಂಗ
ಕುರ್ದಿಸ್ತಾನವೆಂದು ಹೆಸರಿಸಲಾಗಿರುವ ಭೂಭಾಗದಲ್ಲಿನ ನಿವಾಸಿಗಳು. ಇವರಿಂದಲೇ ನಾಡಿಗೆ ಆ ಹೆಸರು. ಸುಮಾರು ಏಳನೆಯ ಶತಮಾನದಿಂದ ಪಶ್ಚಿಮ ಇರಾನಿಯರಿಗೆ ಮತ್ತು ಜಾಗ್ರೋಸ್ ವಲಯದಲ್ಲಿರುವ ಇರಾನೀಕೃತ ಬೆಟ್ಟಗಾಡಿನ ಜನಗಳಿಗೆ ಈ ಹೆಸರನ್ನು ಬಳಸಲಾಗುತ್ತಿದೆ. ಆದರೆ ಇವರ ಇತಿಹಾಸ ಇನ್ನೂ ಪ್ರಾಚೀನವೆಂದು ನಂಬಲು ಸಾಕಷ್ಟು ಆಧಾರಗಳಿವೆ. ಪಾಲಿಬಿಯಸ್ (ಕ್ರಿ.ಪೂ.ಸು. 200ರಿಂದ120), ಸ್ಟ್ರಾಬೊ (ಕ್ರಿ.ಪೂ. 64ರಿಂದ 20) ಮತ್ತಿತರರು ಹೆಸರಿಸಿರುವ ಕುರ್ತಿಯೋಯಿ ಡಕಾಯಿತ ತಂಡವೂ ಕಾರ್ದೂಚ್ಚೀ ತಂಡವೂ ಇದೇ ಜನಾಂಗದವರಾಗಿದ್ದಿರಬೇಕೆಂದು ನಂಬಲಾಗಿದೆ. ಶರಾಫ್‍ನಾಮಾ ಕುರ್ದ್ ಜನಾಂಗದ ಅತ್ಯಂತ ಪ್ರಾಚೀನ ಇತಿಹಾಸ ಗ್ರಂಥ (1596). ಈ ಗ್ರಂಥದಲ್ಲಿ ಶಿಯಾ ಮತ್ತು ಅಲ್ ಇಲಾಹಿ ಪಂಥಕ್ಕೆ ಸೇರಿದ ಲಕ್ ಮತ್ತು ಲೂರ್ ಪಂಗಡಗಳನ್ನು ಕುರ್ದ್ ಜನಾಂಗದ ಒಂದು ಭಾಗವೆಂದು ಹೇಳಲಾಗಿದೆಯಾದರೂ ಕುರ್ದ್ ಜನಾಂಗವೆಂದಾಗ ಸಾಮಾನ್ಯವಾಗಿ ಈ ಎರಡು ಪಂಗಡಗಳನ್ನು ಸೇರಿಸಿಕೊಳ್ಳುವುದಿಲ್ಲ. ಪೂರ್ವ ತುರ್ಕಿಸ್ತಾನ, ಈಶಾನ್ಯ ಇರಾಕ್, ವಾಯವ್ಯ ಪರ್ಷಿಂiÀi ಹಾಗೂ ಸೋವಿಯತ್ ಟ್ರಾನ್ಸ್ ಕಾಕೇಸಿಯ ಮತ್ತು ಸಿರಿಯಾದ ಮೇರೆಯೊಳಗಿನ ಪ್ರಾಂತ್ಯಗಳಿಂದ ಆವೃತವಾಗಿರುವ ಕೆಲವು ಪ್ರದೇಶಗಳಲ್ಲಿ ಈಗ ಕುರ್ದ್ ಜನಾಂಗ ವಾಸಿಸುತ್ತಿದೆ. ಡಮಾಸ್ಕಸ್ (ಸಿರಿಯ), ಅಲೆಪ್ಪೊ (ಸಿರಿಯ), ಕಜಂವೀನ್, ಕರಸಾನ್ ಮತ್ತು ಕೇರ್‍ಮಾನ್ (ಇರಾನ್), ಮತ್ತು ಅಂಕಾರದಂಥ (ತುರ್ಕಿಸ್ತಾನ) ದೂರದ ನಗರಗಳಲ್ಲಿಯೂ ಈ ಜನರಿರುವುದು ಕಂಡುಬಂದಿದೆ. ಈಚಿನ ವರದಿಗಳ ಪ್ರಕಾರ ಇವರ ಜನಸಂಖ್ಯೆ ಒಂದು ಕೋಟಿಗಿಂತಲೂ ಹೆಚ್ಚಾಗಿದೆ ಎಂದು ಹೇಳಲಾಗಿದ್ದರೂ ಈ ಸಂಖ್ಯೆ ಪ್ರಶ್ನಾತೀತವಾಗಿಲ್ಲ. ಕೆಲವು ವರದಿಗಳ ಪ್ರಕಾರ ಈ ಸಂಖ್ಯೆ ಅರುವತ್ತು ಲಕ್ಷಕ್ಕಿಂತ ಹೆಚ್ಚಾಗಿಲ್ಲ.
ಕ್ರಿ.ಪೂ. 2400ರಿಂದ 2300ರ ನಡುವಣ ಅವಧಿಯಲ್ಲಿ ಈ ಪ್ರದೇಶದಲ್ಲಿ ವಾಸವಾಗಿದ್ದ ಗುತಿ ಅಥವಾ ಕುರ್ತಿ ಜನಾಂಗವೇ ಕುರ್ದ್ ಜನಾಂಗಕ್ಕೆ ಮೂಲವೆಂದು ಹೇಳಲಾಗಿದೆ. ಈ ಪ್ರದೇಶದಲ್ಲಿದ್ದ ಮೂಲನಿವಾಸಿಗಳು ಬಹುಮಟ್ಟಿಗೆ ತಮ್ಮ ಸುತ್ತ ಮುತ್ತ ಇದ್ದ ತುರ್ಕರು, ಆರ್ಮೇನಿಯನ್ನರು, ಸೆಮೈಟ್‍ಗಳು ಮತ್ತು ಇರಾನಿಯ ರೊಂದಿಗೆ ಬೆರೆತುಹೋಗಿದ್ದಾರೆ. ಇಂದು ನಮಗೆ ಕಾಣಸಿಗುವುದು ಮಿಶ್ರಜನಾಂಗ ಮಾತ್ರ. ಸುಮಾರು ಏಳನೆಯ ಶತಮಾನದಲ್ಲಿ (ಕ್ರಿ.ಶ. 636) ಅರಬರು ಕುರ್ದಿಗಳ ಮೇಲೆ ಜಯಗಳಿಸಿ, ಅವರನ್ನು ಇಸ್ಲಾಮ್ ಧರ್ಮಕ್ಕೆ ಪರಿವರ್ತಿಸಿದರು. ಹೀಗಾಗಿ ಈ ಜನಾಂಗದ ಬಹುಭಾಗಸುನ್ನೀ ಸಂಪ್ರದಾಯದ ಮುಸ್ಲಿಮರಾಗಿದ್ದಾರೆ. ದರ್‍ವೇಶ್ ಅನುಭಾವ ಪಂಥದ ಅನುಯಾಯಿಗಳು ಅದರಲ್ಲೂ ಖಾದಿರಿ ಮತ್ತು ನಕ್ಷ್ ಬಂದಿ ಪಂಥದವರು ಕುರ್ದಿಸ್ತಾನದ ಎಲ್ಲ ಜಿಲ್ಲೆಗಳಲ್ಲೂ ಇದ್ದಾರೆ. ಭಿನ್ನಧರ್ಮೀಯರಾದ ಬೇಕ್‍ತಶೀಖಿ, ಜಿಲ್‍ಬಶ್, ಮತ್ತು ಅಹ್ಲ್ - ಇ - ಹಕ್ ಹಾಗೂ ಯಜೀದಿಗಳ ಸಂಖ್ಯೆ ಸುಮಾರು 40,000 ಕ್ಕೂ ಹೆಚ್ಚಾಗಿದೆ ಎಂದು ಹೇಳಲಾಗಿದೆ. ಇಷ್ಟಾದರೂ ಇವರು ಅಲ್ಪಸಂಖ್ಯಾತರು ಎಂಬುದನ್ನು ಒಪ್ಪಬೇಕು.
ಕುರ್ದಿಗಳು ಕಪ್ಪುಬಣ್ಣದವರು; ಕೂದಲು ಕಂದು ಅಥವಾ ಕಪ್ಪು. ಕಣ್ಣು ಕಂದು ಅಥವಾ ಬೂದು. ಮಧ್ಯಮ ನಿಲವಿನ, ಧೀರಸ್ವಭಾವದ ಗಟ್ಟಿಮುಟ್ಟಾಗಿರುವ ಜನರಿವರು. ಈ ಬೃಹತ್ ಜನಸಮುದಾಯದ ಬಹುಭಾಗ - ಅದರಲ್ಲಿಯೂ ಗ್ರಾಮಾಂತರ ಪ್ರದೇಶಗಳಲ್ಲಿ - ಅನೇಕ ಸಣ್ಣ ಸಣ್ಣ ಪಂಗಡಗಳಾಗಿ ಹಂಚಿಹೋಗಿದೆ. ಪ್ರತಿಯೊಂದು ಪಂಗಡಕ್ಕೂ ಅನುವಂಶಿಕವಾಗಿ ನಾಯಕತ್ವದ ಜಮೀನುದಾರ್ ಅಥವಾ ದರ್ವೇಶ್ ಶೇಕ್ ಮುಖ್ಯಸ್ಥನಾಗಿರುತ್ತಾನೆ. ಇವರು ಪರಮಾಧಿಕಾರಿಗಳಂತೆ ಅಧಿಕಾರ ಚಲಾಯಿಸುತ್ತ ಬಂದಿದ್ದಾರೆ. ಆದರೆ ಈಚೆಗೆ ಕೇಂದ್ರ ಆಡಳಿತ ವ್ಯವಸ್ಥೆಯಲ್ಲಿ ಸಂಘಟನೆ ಹೆಚ್ಚುತ್ತ ಬಂದಂತೆ ಈ ಹಳೆಯ ಸಾಮಾಜಿಕ ವ್ಯವಸ್ಥೆ ಕಣ್ಮರೆಯಾಗುತ್ತ ನಡೆದಿದೆ.
ಕುರ್ದಿಭಾಷೆಯಲ್ಲಿ ಪತ್ರಿಕೋದ್ಯಮ ಚಟುವಟಿಕೆಗಳು ಸತತವಾಗಿ ನಡೆಯುತ್ತ ಬಂದಿವೆ. ಮೊಟ್ಟಮೊದಲ ಕುರ್ದಿ ವಾರ್ತಾಪತ್ರಿಕೆ ಪ್ರಕಟವಾದದ್ದು 1897ರಲ್ಲಿ ಇರಾನಿನಲ್ಲೂ 1943 ಮತ್ತು 1946ರ ನಡುವಣ ಅವಧಿಯಲ್ಲಿ ಕುರ್ದಿಪತ್ರಿಕೆಯನ್ನು ಪ್ರಾರಂಭಿಸಲಾಯಿತು. ಟೆಹರಾನಿನಿಂದ 1959ರಲ್ಲಿ ಅಧಿಕೃತ ವಾರಪತ್ರಿಕೆಯೊಂದನ್ನು ಆರಂಭಿಸಲಾಯಿತು. ಸಿರಿಯದಲ್ಲಿ 1932ರ ಅನಂತರ ಕೆಲವು ವರ್ಷಗಳವರೆಗೆ ಮಾಸಪತ್ರಿಕೆಯೊಂದನ್ನು ನಡೆಸಲಾಯಿತು. ಪುಸ್ತಕಗಳನ್ನು ಅರಬ್ಬೀ ಮತ್ತು ರೋಮನ್ ಲಿಪಿಗಳಲ್ಲಿ ಮುದ್ರಿಸಲಾಯಿತು. ಕುರ್ದಿ ಸಾಹಿತ್ಯವೂ ಸಾಕಷ್ಟಿದೆ. ಈಚೆಗಂತೂ ಧಾರ್ಮಿಕ ಗ್ರಂಥಗಳು, ಇತಿಹಾಸ ಗ್ರಂಥಗಳು, ಸಮಗ್ರ ಸಾಹಿತ್ಯಗ್ರಂಥಗಳು, ಸಮಕಾಲೀನ ಕಾವ್ಯ ಮತ್ತು ಸಾಹಿತ್ಯವನ್ನು ಕುರಿತ ಗ್ರಂಥಗಳು ಹೊರಬರುತ್ತಿವೆ.
ಕುರ್ದ್ ಜನಾಂಗದ ಸೇಕಡ 55ಕ್ಕೂ ಹೆಚ್ಚು ಭಾಗ ಅರ್ಧ ಅಲೆಮಾರಿ ಜೀವನವನ್ನು ನಡೆಸುತ್ತಿದೆ. ಋತುಮಾನವನ್ನು ನಡೆಸುತ್ತಿದೆ. ಋತುಮಾನವನ್ನು ಅನುಸರಿಸಿ ಪರ್ವತಶಿಖರಗಳಿಂದ ಕಣೆವೆಗಳತ್ತ ತಮ್ಮ ಹಸು-ಕರು, ಕುರಿ, ಮೇಕೆ ಮತ್ತು ಕತ್ತೆಗಳ ಮಂದೆಯೊಡೆನೆ ವಲಸೆ ಬರುವುದೂ ಉಂಟು. ಉಳಿದವರು ಹಳ್ಳಿಗಳಲ್ಲಿ ವಾಸಮಾಡುತ್ತಾರೆ. ಚಳಿಗಾಲದಲ್ಲಿ ಅವರು ಕಂಬಳಿ ನೇಯುವ ಕಾರ್ಯದಲ್ಲಿ ನಿರತರಾಗಿರುತ್ತಾರೆ. ಪರ್ವತಶ್ರೇಣಿಗಳಿಂದಾಗಿ ಭೂಪ್ರದೇಶಗಳು ಬಹುಮಟ್ಟಿಗೆ ಬೇರ್ಪಟ್ಟಿರುವುದರಿಂದ ಸಂಪರ್ಕ ಕಡಿಮೆಯಾಗಿದೆಯಾದರೂ ತಂತಮ್ಮ ಪ್ರದೇಶಗಳಿಗೆ ಹತ್ತಿರವಾಗಿರುವ ನಗರಗಳಲ್ಲಿ ಅವರು ವ್ಯಾಪಾರ ನಡೆಸುತ್ತಾರೆ. ಕಿರ್‍ಕುಕ್ ತೈಲಕ್ಷೇತ್ರ ಕುರ್ದಿಸ್ತಾನದ ನೈಋತ್ಯ ಅಂಚಿನಲ್ಲಿದೆ. ಇಷ್ಟಾದರೂ ಕುರ್ದಿಸ್ತಾನದ ಆರ್ಥಿಕತೆ ಬಹುಮಟ್ಟಿಗೆ ವ್ಯವಸಾಯಾಶ್ರಿತವಾಗಿಯೇ ಇದೆ. ಇತರ ಮುಸ್ಲಿಮ್ ರಾಷ್ಟ್ರಗಳ ಸ್ತ್ರೀಯರು ಹೆಚ್ಚಿನ ಸ್ವಾತಂತ್ರ್ಯವನ್ನು ಅನುಭವಿಸುತ್ತಿದ್ದಾರೆ. ಆಡಳಿತ ವ್ಯವಸ್ಥೆಯಲ್ಲಿ ಸ್ಥಳೀಯ ರಾಜಕೀಯ ಚಟುವಟಿಕೆಗಳಲ್ಲಿ, ರಾಷ್ಟ್ರೀಯ ಆಂದೋಳನಗಳಲ್ಲಿ ಮತ್ತು ಯುದ್ಧಗಳಲ್ಲಿ ಅವರು ಪ್ರಮುಖ ಪಾತ್ರವಹಿಸಿರುವುದನ್ನು ಇಲ್ಲಿ ಕಾಣಬಹುದು.
ಏಳನೆಯ ಶತಮಾನದಿಂದಲೂ ಪಶ್ಚಿಮ ಏಷ್ಯದ ಇತಿಹಾಸದಲ್ಲಿ ಕುರ್ದಿಗಳು ಗಮನಾರ್ಹ ಪಾತ್ರವಹಿಸುತ್ತ ಬಂದಿದ್ದಾರೆ. ಈ ಅವಧಿಯಲ್ಲಿ ತಲೆಯೆತ್ತಿದ ಅಲ್ಪಖ್ಯಾತಕುರ್ದ್ ವಂಶಗಳಲ್ಲಿ ಶದ್ದಾದೀದ್‍ಗಳು ಮುಖ್ಯರು. ಇವರು ಟ್ರಾನ್ಸ್‍ಕಾಕೇಸಿಯದ ಅನಿ ಮತ್ತು ಗಂಜ್ ಜಿಲ್ಲೆಗಳಲ್ಲಿನ ಆರ್ಮೇನಿಯನ್ ಜನತೆಯ ಮೇಲೆ, ಆಧಿಪತ್ಯ ನಡೆಸುತ್ತಿದ್ದರು (951-1174). ಇತರ ಮುಖ್ಯವಂಶಗಳೆಂದರೆ ದಿಯಾರ್ ಬಕೀರ್‍ನ ಮರ್ವಾನಿದ್‍ಗಳು (990-1096) ಮತ್ತು ಕೇರ್‍ಮಾನ್‍ಶಾಹ್ ವಲಯದ ದಿನಾವರ್‍ನ ಹಸನ್ ವೈಹಿದ್‍ಗಳು (959-1015). ಕುರ್ದರು ತಮ್ಮ ಅಧಿಕಾರದ ಉನ್ನತಿಯನ್ನು ಕಂಡದ್ದು 12ನೆಯ ಶತಮಾನದಲ್ಲಿ. ಧರ್ಮಯುದ್ಧದಲ್ಲಿ (ಕ್ರೂಸೇಡುಗಳು) ಹೋರಾಡುವಂತೆ ಎಲ್ಲ ಮಹಮದೀಯರನ್ನೂ ಒಂದುಗೂಡಿಸಿದ ಹಿರಿಯ ನಾಯಕ ಸಲಾದೀ (1169-1250). ಈತ ಈಜಿಪ್ಟ್ ಮತ್ತು ಸಿರಿಯದ ಅಯಬೀದ್ ಸಂತತಿಯ ಸ್ಥಾಪಕ. ಮೊದಲನೆಯ ರಿಚರ್ಡ್‍ನನ್ನು ವಿರೋಧಿಸಿದ ಕೀರ್ತಿಯೂ ಈತನಿಗೆ ದೊರೆಯಿತು. ಮಂಗೋಲರ ಮತ್ತು ತುರ್ಕರ ಅಧೀನದಲ್ಲಿದ್ದ ಕುರ್ದಿಗಳ ಬಗ್ಗೆ ಹೆಚ್ಚಿನ ವಿವರಗಳೇನೂ ತಿಳಿದುಬರುವುದಿಲ್ಲ. ಮುಂದೆ ಅರ್ಧ ಸ್ವತಂತ್ರ ಪಾಳೆಯಪಟ್ಟುಗಳ ಮತ್ತು ಪರಮಾಧಿಕಾರ ವ್ಯವಸ್ಥೆಯ ವಿಕಾಸಕ್ಕೆ ಅನುಕೂಲಕರವಾದ ಪರಿಸ್ಥಿತಿ ಒದಗಿದ ಅವಧಿಯಲ್ಲಿ ಆಟೋಮನ್ನರಿಗೂ ಸಫಾವಿದರಿಗೂ ನಡೆದ ಕದನದಲ್ಲಿ ಅವರು ಮುಖ್ಯವಾಗಿ ಪರಿಣಮಿಸಿದರು. ಕಾಲಕ್ರಮದಲ್ಲಿ ಅಧಿಕಾರ ಕೇಂದ್ರೀಕರಣ ನೀತಿಯಂತೆ ಈ ಪಾಳೆಯ ಪಟ್ಟುಗಳ ಸಂಖ್ಯೆ ಕಡಿಮೆಯಾಯಿತಾದರೂ ಕೆಲವು 19ನೆಯ ಶತಮಾನದ ಪ್ರಥಮಾರ್ಧದವರೆಗೂ ಅಸ್ತಿತ್ವದಲ್ಲಿದ್ದುವು. ತುರ್ಕಿಸ್ಥಾನದ ಪ್ರದೇಶದಲ್ಲಿದ್ದ ಬೋಹ್ತಾನ್, ಹಕಾರಿ, ಬಾಹ್‍ದಿನಾನ್, ಸೋರನ್ ಮತ್ತು ಬ್ಯಾಬಿನ್ ಪಾಳೆಯಗಳೂ ಪರ್ಷಿಯದಲ್ಲಿದ್ದ ಮುಕ್ರಿ ಮತ್ತು ಅರ್ದೆಲಾನ್ ಪಾಳೆಯಗಳೂ ಈ ದೃಷ್ಟಿಯಿಂದ ಗಮನಾರ್ಹವಾಗಿವೆ.
ಈ ಜನಾಂಗದ ಸ್ವಾತಂತ್ರ್ಯಾಭೀಪ್ಸೆ ಪಾಳೆಯಗಳೂ ಅನೇಕ ರಾಷ್ಟ್ರೀಯ ಚಳವಳಿಗಳ ಅಥವಾ ಕ್ರಾಂತಿಗಳ ರೂಪದಲ್ಲಿ ಮೈದೋರಿದೆ. ಈ ಕಾರಣದಿಂದಾಗಿಯೇ ಸ್ವಾತಂತ್ರ್ಯಪ್ರೇಮಿಗಳೂ ಅಭಿಮಾನಿಗಳೂ ಕೆಚ್ಚೆದೆಯ ಹೋರಾಟಗಾರರೂ ಗೆರಿಲ್ಲ ಯುದ್ಧ ತಂತ್ರ ನಿಪುಣರೂ ಧೈರ್ಯಶಾಲಿಗಳೂ ಆಗಿರುವ ಈ ಜನಾಂಗದ ಬಗ್ಗೆ ಹಿಂಸಾಚಾರ ಪ್ರಿಯರೆಂಬ ಕುಪ್ರಥೆಯೂ ಇದೆ. 1832ರಿಂದ 1847ರ ವರೆಗೆ ಮತ್ತು 1925ರಲ್ಲಿ ತುರ್ಕರ ವಿರುದ್ಧ, 1922ರಿಂದ 1924ರ ವರಗೆ ಇರಾಕಿಗೆ ವಿರುದ್ಧ, 1946ರಲ್ಲಿ ಇರಾನಿಗೆ ವಿರುದ್ಧ ಇವರು ನಡೆಸಿದ ಹೋರಾಟಗಳು ಮತ್ತು ಈ ಬಗೆಯ ಇತರ ಸಶಸ್ತ್ರ ಯುದ್ಧಗಳು ಇವರ ಸ್ವಾತಂತ್ರ್ಯಪ್ರೇಮದ ಪ್ರತೀಕವಾಗಿವೆ. ಈ ಬಗೆಯ ರಾಷ್ಟ್ರೀಯ ಜಾಗೃತಿ ಕುರ್ದಿಗಳಿಗೆ ಹೊಸ ವಿಚಾರವೇನೂ ಆಗಿರಲಿಲ್ಲ. ಪಾಳೆಯಗಳನ್ನು ಮೆಟ್ಟಿಹಾಕುವುದಕ್ಕೆ ಮೊದಲು ಮತ್ತು ಅನಂತರ ಸರ್ಕಾರದ ವಿರುದ್ಧ ಈ ಜನಾಂಗ ಅನೇಕ ಬಾರಿ ದಂಗೆಯೆದ್ದಿರುವುದಕ್ಕೆ ಅವರ ಇತಿಹಾಸವೇ ಸಾಕ್ಷಿಯಾಗಿದೆ. ಒಂದು ರೀತಿಯಲ್ಲಿ ಅವರ ಇತಿಹಾಸ ಹೋರಾಟದ ಇತಿಹಾಸ. ಇಂಥ ಸಂದರ್ಭಗಳಲ್ಲಿ ಜಾತೀಯ ಭಾವನೆಗಳನ್ನು ಬಡಿದೆಬ್ಬಿಸಿ, ಜನರನ್ನು ಒಂದುಗೂಡಿಸಿ ಹೋರಾಟ ನಡೆಸುತ್ತಿದ್ದರು. ಉತ್ತರದ ಉಪಭಾಷೆಯಲ್ಲಿ ತನ್ನ ರಚನೆಗಳನ್ನು ಮುಂದಿರಿಸಿರುವ ಬಯಾಜಿದ್‍ನ ಅಹ್ಮದ್-ಏ-ಖನಿಯನ್ (1651-1706) ಕೃತಿಗಳಲ್ಲಿ ತೀವ್ರದೇಶಪ್ರೇಮದ ಜೀವಂತಧ್ವನಿ ಮಾರ್ಮೊಳಗಿದೆ. ಈತನ ಅನಂತರ ಬಂದ ಕವಿಗಳ, ಅಂತೆಯೇ ರಚನೆಗಳಲ್ಲೂ ಇದೇ ಸ್ವರ ಕೇಳಿಬರುತ್ತಿದೆ. ರಾಷ್ಟ್ರೀಯ ಜಾಗೃತಿಯ ಆಧುನಿಕ ಸ್ವರೂಪದ ವಿಕಾಸಕ್ಕೆ ಆಟೋಮನ್, ಅರಬ್ಬಿ ಮತ್ತು ಆರ್ಮೇನಿಯನ್ ರಾಷ್ಟ್ರಗಳಲ್ಲಿ ಅಲ್ಪಸಂಖ್ಯಾತರ ಚಳವಳಿಗಳು ನೇರವಾದ ಪ್ರೇರಣೆಯನ್ನು ನೀಡಿದುವು ಎಂದು ಹೇಳಬಹುದಾಗಿದೆ. ಒಂದನೆಯ ಮಹಾಯುದ್ಧ ಕುರ್ದ್ ಜನಾಂಗದ ಇತಿಹಾಸದಲ್ಲಿ ಒಂದು ಪ್ರಮುಖ ಘಟನೆಯಾಗಿ, ಕವಲು-ಬಿಂದುವಾಗಿ ಪರಿಣಮಿಸಿತು. ಆ ಅವಧಿಯಲ್ಲಿ ತುರ್ಕಿಸ್ತಾನಕ್ಕೂ ಸೋಲಾದುದರಿಂದ ಮತ್ತೆ ಇವರ ಆಸೆಗಳು ಚಿಗುರೊಡೆಯ ತೊಡಗಿದುವು. ಜೊತೆಗೆ ವುಡ್ರೋ ವಿಲ್ಸನ್ನನ ವಿಶ್ವಶಾಂತಿಯೋಜನೆಯ (ಜನವರಿ 1918) ಹನ್ನೆರಡನೆಯ ಕಲಮು ಇವರಿಗೆ ಮತ್ತಷ್ಟು ಸ್ಫೂರ್ತಿಯನ್ನು ನೀಡಿತು. ಇದಕ್ಕೆ ಕಾರಣ, ಆಟೊಮನ್ ಸಾಮ್ರಾಜ್ಯದಲ್ಲಿರುವ ತುರ್ಕೇತರ ರಾಷ್ಟ್ರೀಯರಿಗೆ ಸ್ವತಂತ್ರ, ಸ್ವಾಯತ್ತ ವಿಕಾಸಕ್ಕೆ ಅಗತ್ಯವಾದಂಥ ಅನಿರ್ಬಂಧಿತ ಅವಕಾಶಗಳನ್ನು ಒದಗಿಸಿಕೊಡಬೇಕೆಂಬ ಸಂಗತಿಯನ್ನು ಅದರಲ್ಲಿ ಸ್ಪಷ್ಟವಾಗಿ ಉದ್ಘೋಷಿಸಿದ್ದುದು. ಕುರ್ದ್ ಪ್ರತಿನಿಧಿಗಳು ಈ ಸಂಬಂಧವಾಗಿ ನಡೆದ ಶಾಂತಿ ಸಮ್ಮೇಳನದಲ್ಲಿ ಭಾಗವಹಿಸಿದರು. 1920ರ ಆಗಸ್ಟ್‍ನಲ್ಲಿ ಸರ್ವೆಸ್ ಒಪ್ಪಂದಕ್ಕೆ ಸಹಿ ಬಿತ್ತು. ಮೂರು ಅರಬ್ ಗಣರಾಜ್ಯಗಳ-ಅಂದರೆ ಹೆಜಾಜ್, ಸಿರಿಯ ಮತ್ತು ಇರಾಕ್ ರಾಜ್ಯಗಳ ಸ್ಥಾಪನೆ ಮತ್ತು ಮಾನ್ಯತೆಯ ವಿಚಾರವನ್ನೂ ಅದರಲ್ಲಿ ಪ್ರಸ್ತಾಪಿಸಲಾಗಿತ್ತು. ಜೊತೆಗೆ ಅಂದು ಬ್ರಿಟಿಷ್ ಆಧಿಪತ್ಯಕ್ಕೆ ಒಳಪಟ್ಟಿದ್ದ ಮೋಸುಲ್‍ವಿಲಾಯತ್‍ನಲ್ಲಿದ್ದ ಕುರ್ದಿಗಳೂ ಕುರ್ದಿಸ್ತಾನಕ್ಕೆ ಸೇರಿಕೊಳ್ಳಬಹುದೆಂಬುದನ್ನು ಸ್ಪಷ್ಟಪಡಿಸಲಾಗಿತ್ತು. ಆದರೆ ತುರ್ಕಿಯಲ್ಲಿ ಮಸ್ತಫ ಕೆಮಾಲ್ ಅಟಾಟರ್ಕನ ನೇತೃತ್ವದಲ್ಲಿ ಮತ್ತೆ ಸೈನಿಕ ಆಡಳಿತ ಸ್ಥಾಪಿತವಾದುದರ ಫಲವಾಗಿ ಈ ಒಪ್ಪಂದ ಜಾರಿಗೆ ಬರಲೇ ಇಲ್ಲ. ಅಷ್ಟೇ ಅಲ್ಲ, 1923ರಲ್ಲಿ ಮಾಡಿಕೊಂಡ ಲೌಸ್ಸೇನ್ ಒಪ್ಪಂದದಿಂದಾಗಿ ಈ ಒಪ್ಪಂದ ತಾನೇ ತಾನಾಗಿ ರದ್ದಾಯಿತು. ಲೌಸ್ಸೇನ್ ಒಪ್ಪಂದ ಆರ್ಮೇನಿಯ ಮತ್ತು ಕುರ್ದಿಸ್ತಾನ್ ರಾಜ್ಯಗಳ ವಿಚಾರವನ್ನು ಸಂಪೂರ್ಣವಾಗಿ ಕೈಬಿಟ್ಟು, ಮೂರು ಅರಬ್ಬಿ ರಾಜ್ಯಗಳ ಸ್ಥಾಪನೆಗೆ ಮಾತ್ರ ಅವಕಾಶ ಮಾಡಿಕೊಡುವ ವಿಧಿಗಳನ್ನೊಳಗೊಂಡಿತ್ತು. ಮೋಸುಲ್ ವಿಲಾಯತ್ ಪ್ರದೇಶವನ್ನು ಕುರ್ದಿಸ್ತಾನದ ವ್ಯಾಪ್ತಿಯಿಂದ ಹೊರಗಿರಿಸಿದ್ದು ಮಾತ್ರವಲ್ಲದೆ ಅದರ ಭವಿಷ್ಯದ ಬಗ್ಗೆ ತೀರ್ಮಾನವನ್ನು ಕೈಗೊಳ್ಳುವ ಹೊಣೆಯನ್ನು ಅಂದು ಅಸ್ತಿತ್ವದಲ್ಲಿದ್ದ ಲೀಗ್ ಆಫ್ ನೇಷನ್ಸ್‍ಗೆ ವರ್ಗಾಯಿಸಲಾಯಿತು. 1925ರಲ್ಲಿ ಅದು ಇರಾಕಿನ ಪರವಾಗಿ ತೀರ್ಪುಕೊಟ್ಟಿತು. 1926ರಲ್ಲಿ ಸಹಿಮಾಡಲಾದ ಅಂಕಾರ ಒಪ್ಪಂದ ಈ ತೀರ್ಪನ್ನು ಸ್ಥಿರಪಡಿಸಿತು. ಹೀಗಾಗಿ ಮೃತಶಿಶುವಾಗಿ ಜನ್ಮತಳೆದ ಸರ್ವೆಸ್ ಒಪ್ಪಂದ ಇತಿಹಾಸದ ಮತ್ತೊಂದು ಮೃತಪತ್ರ ಮಾತ್ರವಾಗಿ ಪರಿಣಮಿಸಿತು.
ಸರ್ವೆಸ್ ಒಪ್ಪಂದದಲ್ಲಿ ಕಾಣಿಸಲಾಗಿದ್ದ ಕೆಲವು ಆದರ್ಶಪೂರ್ಣ ವಿಚಾರಗಳು ಪ್ರತ್ಯಕ್ಷವಾಗಿಯೂ ಪರೋಕ್ಷವಾಗಿಯೂ ಪ್ರಭಾವ ಬೀರತೊಡಗಿದ್ದುವು. ಲೀಗ್ ಆಫ್ ನೇಷನ್ಸ್ ಈ ದಿಕ್ಕಿನಲ್ಲಿ ಇರಾಕಿಗೆ ಸ್ಪಷ್ಟ ಆದೇಶಗಳನ್ನು ಕೊಟ್ಟಿತು. ಕಾರ್ಯಾಂಗ, ನ್ಯಾಯಂಗ ಮತ್ತು ಶಿಕ್ಷಣ ಕ್ಷೇತ್ರಗಳಲ್ಲಿನ ಹುದ್ದೆಗಳಿಗೆ ಕುರ್ದಿಗಳನ್ನೇ ಅಥವಾ ಕುರ್ದಿಭಾಷೆ ಬಲ್ಲವರನ್ನೇ ನೇಮಿಸಬೇಕು ಹಾಗೂ ಆ ಪ್ರದೇಶಗಳಲ್ಲಿ ಕುರ್ದಿ ಭಾಷೆಯೇ ಅಧಿಕೃತ ಭಾಷೆಯಾಗಿರಬೇಕು ಎಂಬುದೇ ಆ ಆದೇಶಗಳು. ಮುಂದೆ 1932ರಲ್ಲಿ ಇರಾಕ್ ಈ ಜಾಗತಿಕ ಸಂಸ್ಥೆಯ ಸದಸ್ಯತ್ವಕ್ಕಾಗಿ ಅಭ್ಯರ್ಥನೆ ಪತ್ರವನ್ನು ಸಲ್ಲಿಸಿದಾಗ ಈ ಬಗ್ಗೆ ಸಂವಿಧಾನಾತ್ಮಕ ಆಶ್ವಾಸನೆಯನ್ನು ನೀಡಬೇಕೆಂದು ಕೇಳಬೇಕಾಯಿತು ಎಂಬುದನ್ನು ಗಮನಿಸಬಹುದಾಗಿದೆ. ಇಷ್ಟಾದರೂ ಅತೃಪ್ತಿ ಹೊಗೆಯಾಡುತ್ತಲೇ ಇತ್ತು. ಸರ್ಕಾರ ಈ ಆದೇಶಗಳನ್ನು ಅರೆಮನಸ್ಸಿನಿಂದ ಜಾರಿಗೆ ಕೊಡುತ್ತಿದೆ ಎಂಬ ಅಸಮಾಧಾನ ಇದ್ದೇ ಇತ್ತು. ಹೀಗಾಗಿ 1958ರ ಸೈನಿಕ ಕ್ರಾಂತಿಯ ಅನಂತರದಲ್ಲಿ ಪ್ರಕಟಪಡಿಸಿದ ತಾತ್ಕಾಲಿಕ ಸಂವಿಧಾನದಲ್ಲಿ ಕುರ್ದಿಗಳು ಮತ್ತು ಅರಬ್ಬರು ರಾಜ್ಯದ ಕಾರ್ಯನಿರ್ವಹಣೆಯಲ್ಲಿ ಸಹಭಾಗಿಗಳಾಗುತ್ತಾರೆಂದು ಘೋಷಿಸಿದುದನ್ನು ಕುರ್ದಿಗಳು ಹೃತ್ಪೂರ್ವಕವಾಗಿ ಸ್ವಾಗತಿಸಿದರು. ಆದರೆ ಅಧಿಕಾರ ವಿಕೇಂದ್ರೀಕರಣ, ಅಭಿವೃದ್ದಿ ಯೋಜನೆಗಳು ಮತ್ತು ಇತರ ಸಮಾಜಸೇವಾ ಕಾರ್ಯಗಳಲ್ಲಿ ನ್ಯಾಯೋಚಿತವಾದ ಪಾಲು ತಮಗೆ ದೊರೆಯಲಿಲ್ಲವೆಂಬ ಹಾಗೂ ತಮ್ಮ ಭಾಷೆಗೆ ಸೂಕ್ತ ಸ್ಥಾನಮಾನ ದೊರೆಯಲಿಲ್ಲವೆಂಬ ಕಾರಣಗಳಿಗಾಗಿ 1961ರಲ್ಲಿ ರಾಷ್ಟ್ರೀಯ ಸ್ವರೂಪದ ಕ್ರಾಂತಿಯೇ ನಡೆಯಿತು.
1914ರವರೆಗೂ ಕುರ್ದಿಗಳು ಕ್ರೈಸ್ತಸಮುದಾಯಗಳೊಡನೆ ಸಾಕಷ್ಟು ಚೆನ್ನಾಗಿ ಬಾಳುತ್ತಿದ್ದರು. ಆದರೆ ಹೊರಗಣ ಪ್ರಚೋದನೆಗಳಿಂದಾಗಿ ನಡೆಯುತ್ತಿದ್ದ ವಿದ್ವೇಷಕಾರಿ ಘಟನೆಗಳಿಂದಾಗಿ ಈ ಸಂಬಂಧಗಳು ಆಗಿಂದಾಗ್ಗೆ ರಕ್ತಕಲುಷಿತವಾಗ ತೊಡಗಿದುವು. ಮೊದಲ ಮಹಾಯುದ್ಧದ ತರುವಾಯ ಅನೇಕ ಕ್ರೈಸ್ತಕುಟುಂಬಗಳು ತುರ್ಕಿಸ್ತಾನದಿಂದ ಬಂದ ಹಲವರೂ ಇರಾಕಿನ ಅಮದಿಯಾ ಜಿಲ್ಲೆಗಳಲ್ಲಿ ನೆಲಸಿದ್ದರು. ಯಹೂದ್ಯ ನೇಕಾರರು, ಬಣ್ಣಗಾರರು ಮತ್ತು ಚರ್ಮಹದ ಮಾಡುವವರು ಕೆಲವು ನಗರಗಳಲ್ಲಿ ಮತ್ತು ಮಾರುಕಟ್ಟೆ ಸೌಲಭ್ಯವಿದ್ದ ಹಳ್ಳಿಗಳಲ್ಲಿ ಅಲ್ಪಸಂಖ್ಯೆಯಲ್ಲಿ ವಾಸವಾಗಿದ್ದರು. ಆದರೆ, ಎರಡನೆಯ ವಿಶ್ವಯುದ್ಧದ ತರುವಾಯ ಅವರೆಲ್ಲ ಇಸ್ರೇಲಿಗೆ ಸಾಮೂಹಿಕವಾಗಿ ವಲಸೆಹೋದರು.
ತುರ್ಕಿ, ಇರಾನ್ ಮತ್ತು ಇರಾಕ್ ಸರ್ಕಾರಗಳು ಕುರ್ದಿಗಳೊಂದಿಗೆ ಸ್ನೇಹ ಸಂಬಂಧಗಳನ್ನು ಸ್ಥಾಪಿಸಿಕೊಳ್ಳಲು ಪ್ರಯತ್ನಿಸುತ್ತ ಬಂದಿವೆ. ಶಾಲೆಗಳು, ಆಸ್ಪತ್ರೆಗಳು, ಆಧುನಿಕ ಶೌಚ ಸೌಲಭ್ಯಗಳು ಮುಂತಾದುವನ್ನು ಒದಗಿಸಿ ಆಧುನಿಕ ಸಮುದಾಯಗಳು ಕುರ್ದಿಸ್ತಾನದಲ್ಲಿ ನೆಲೆಯಾಗುವಂತೆ ಮಾಡುವುದರ ಮೂಲಕ, ಈ ಪ್ರದೇಶದಲ್ಲಿ ರೈಲು ಮತ್ತು ಹೆದ್ದಾರಿ ಸಂಪರ್ಕ ಮತ್ತು ಸೌಲಭ್ಯಗಳನ್ನು ಹೆಚ್ಚಿಸುವುದರ ಮೂಲಕ, ಹಾಗೂ ಬೆಳೆದ ಧಾನ್ಯ, ಚರ್ಮ, ಕಚ್ಚಾ ಉಣ್ಣೆ, ಜಾನುವಾರುಗಳು, ಕೈಯಿಂದ ನೇಯ್ದ ರತ್ನಗಂಬಳಿಗಳು ಮತ್ತು ಕಂಬಳಿಗಳು ಇವೇ ಮೊದಲಾದುವನ್ನು ಮಾರಾಟಮಾಡಲು ಅಗತ್ಯವಾದ ಮಾರುಕಟ್ಟೆ ಸೌಲಭ್ಯಗಳನ್ನು ಒದಗಿಸುವುದರ ಮೂಲಕ ಅವರನ್ನು ಒಂದು ಕಡೆ ನೆಲಸಲು ಪ್ರೋತ್ಸಾಹಿಸಲಾಗಿದೆ. ಇವುಗಳ ಜೊತೆಗೆ ಆಧುನಿಕ ಬೇಸಾಯ ಪದ್ಧತಿಗಳ-ಅದರಲ್ಲೂ ಚಳಿಗಾಲದಲ್ಲಿ ಜಾನುವಾರುಗಳಿಗೆ ಅಗತ್ಯವಾಗುವ ಉತ್ತಮವಾದ ಮೇವನ್ನು ಬೆಳೆಸುವ ಬಗ್ಗೆ-ಪರಿಚಯ ಮಾಡಿಕೊಡಲಾಗುತ್ತಿದೆ. ಈ ಎಲ್ಲ ಕಾರ್ಯಕ್ರಮಗಳ ಫಲವಾಗಿ ಕುರ್ದಿಗಳಲ್ಲಿ ವಲಸೆಯ ಪ್ತವೃತ್ತಿ ಕಡಿಮೆಯಾಗಿ ಸ್ಥಾಯೀನೆಲೆಯನ್ನು ಸ್ಥಾಪಿಸಿಕೊಳ್ಳುವ ಪ್ರವೃತ್ತಿ ಹೆಚ್ಚಾಗುತ್ತಿದೆ. ಇರಾಕಿನಲ್ಲಿ 1918 ರಿಂದಲೂ ಕುರ್ದುಭಾಷೆಯನ್ನು ಹೆಚ್ಚು ಹೆಚ್ಚಾಗಿ ಬಳಸಲಾಗುತ್ತಿದೆ. ಖಾಸಗಿ ವ್ಯವಹಾರದಲ್ಲಂತೂ ಇದೇ ವ್ಯಾಪಕವಾಗಿ ಬಳಕೆಯಲ್ಲಿದೆ. ಇರಾಕಿನಲ್ಲಿ ರಾಷ್ಟ್ರೀಯ ಅಲ್ಪಸಂಖ್ಯಾತವರ್ಗವೆಂದು ಕಾನೂನುಬದ್ಧವಾಗಿ ಕುರ್ದಿ ಜನಾಂಗವನ್ನು ಮಾನ್ಯ ಮಾಡಲಾಯಿತು. ಜೊತೆಗೆ ಕುರ್ದಿಪ್ರಾಬಲ್ಯದ ಜಿಲ್ಲೆಗಳನ್ನು ಗುರಿತಿಸಿ ಅಲ್ಲೆಲ್ಲ ಆಡಳಿತ, ಶಿಕ್ಷಣ ಮತ್ತು ನ್ಯಾಯಾಂಗದ ಕ್ಷೇತ್ರಗಳಲ್ಲೆಲ್ಲ ಕುರ್ದಿ ಭಾಷೆಯನ್ನು ಬಳಸಬೇಕೆಂದು ಆಜ್ಞೆ ಮಾಡಲಾಯಿತು. ಸೋವಿಯತ್ ಅರ್ಮೇನಿಯಾದಲ್ಲಿ ಕುರ್ದಿ ಅಧ್ಯಯನಗಳಿಗೆ ಇರಾನ್, ಇರಾಕ್, ಆರ್ಮೇನಿಯ, ಮತ್ತು ಈಜಿಪ್ಟ್‍ಗಳ ಬಾನುಲಿ ನಿಲಯಗಳಿಂದ ಕುರ್ದಿ ಕಾರ್ಯಕ್ರಮ ಪ್ರಸಾರಕ್ಕೂ ಅವಕಾಶಗಳನ್ನು ಕಲ್ಪಿಸಲಾಗಿದೆ.
ಉಲ್ಲೇಖಗಳು
ವರ್ಗ:ಜನಾಂಗಗಳು ವರ್ಗ:ಸಮಾಜ ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಪ್ಯಾಬ್ಲೋ ಎಸ್ಕೋಬಾರ್
alt=ಪ್ಯಾಬ್ಲೋ ಎಸ್ಕೋಬಾರ್|thumb|357x357px|ಪ್ಯಾಬ್ಲೋ ಎಸ್ಕೋಬಾರ್ thumb|ಪಾಬ್ಲೊ ಎಸ್ಕೋಬಾರ್
ಪರಿಚಯ
ಪ್ಯಾಬ್ಲೋ ಎಸ್ಕೋಬಾರ್ ಕೊಲಂಬಿಯಾದ ಮಾದಕ ದ್ರವ್ಯಗಳ ದೊರೆ ಮತ್ತು ನಾಯಕರಾಗಿದ್ದರು. ಇವರು ಡಿಸೆಂಬರ್ ೧, ೧೯೪೯ ರಂದು ಮಧ್ಯಮ ವರ್ಗದ ಕುಟುಂಬದಲ್ಲಿ ಜನಿಸಿದರು.ಈತ ಚಿಕ್ಕ ವಯಸ್ಸಿನಿಂದಲೇ ತನ್ನ ಸ್ನೇಹಿತರು ಮತ್ತು ತನ್ನ ಕುಟುಂಬದವರಿಗೆ ನಾನು ಕೊಲೊಂಬಿಯದ ಅಧ್ಯಕ್ಷನಾಗುತ್ತೇನೆ ಎಂದು ಹೇಳುತ್ತಿದ್ದರು. ಇವರು ಮೊದಲಿನಿಂದ ಸಣ್ಣಪುಟ್ಟ ರಸ್ತೆ ಜಗಳಗಳಲ್ಲಿ ಇರುತ್ತಿದ್ದರು ನಂತರ ವಾಹನ ಕಡಿಯುವ ಕೆಲಸಕ್ಕೆ ಮುಂದಾಗುತ್ತಾರೆ. ೧೯೭೬ ರಲ್ಲಿ ಅವರು ೧೫ ವರ್ಷದ ಮಾರಿಯಾ ವಿಕ್ಟೋರಿಯಾ ಮದುವೆಯಾದರು. ನಂತರ ಇವರಿಗೆ ಜಾನ್ ಪಬ್ಲೊ ಮತ್ತು ಮ್ಯಾನುಯೆಲಾ ಎಂಬ ಮಕ್ಕಳ್ಳು ಹುಟ್ಟುತ್ತಾರೆ .ಎಸ್ಕೋಬರ್ ತನ್ನ ವಿವಾಹೇತರ ಸಂಬಂಧಗಳಿಗೆ ಹೆಸರುವಾಸಿಯಾಗ್ಗಿದ ಮತ್ತು ಅವರು ಹೆಣ್ಣುಮಕ್ಕಳಿಗೆ ಆದ್ಯತೆ ಒಲವು.
ಅಪರಾಧ ವೃತ್ತಿ
ಈತ ತನ್ನ ಮಾದಕ ದ್ರವ್ಯಗಳ ಸಾಗಾಣಿಕೆಯನ್ನು ೧೯೭೦ ರಲ್ಲಿ ಶುರುಮಾಡುತ್ತಾನೆ.ತನಗೆ ಬೇಕಾದ ಕೋಕಾ ಪೇಸ್ಟ್ ಬಲ್ಗೇರಿಯಾ ಮತ್ತು ಪೆರುವಿನಿಂದ ತಂದು ಅಮೆರಿಕಾದಲ್ಲಿ ಮಾರಾಟ ಮಾಡುತ್ತಿದ್ದನು. ೧೯೭೫ರಲ್ಲಿ ಸ್ಥಳೀಯ ಮೆಡೆಲಿನ್ ಮಾದಕ ದ್ರವ್ಯಗಳ ದೊರೆ ಫ್ಯಾಬಿಯೊ ರೆಸ್ಟ್ರೆಪೊರನ್ನು ಕೊಲೆ ಮಾಡಿಸಿದ ಎಸ್ಕೋಬಾರ್, ಫ್ಯಾಬಿಯೊ ರಾಜ್ಯವನ್ನೆಲ್ಲ ಅಪಹರಿಸಿಕೊಂಡು ತನ್ನ ರಾಜ್ಯವನ್ನು ಬೆಳೆಸಿಕೊಳ್ಳುತ್ತಾನೆ .ಒಂದು ವೇಳೆಯಲ್ಲಿ ಮೆಡೆಲಿನ್ ನಲ್ಲಿ ನಡೆಯುತಿದ್ದ ಕೊಲೆಗಳಿಗೆ ಈತನೇ ನಿಯಂತ್ರಿಸುತ್ತಾನೆ ಇದಲ್ಲದೆ ಅಮೆರಿಕಾಕೆ ಸಾಗುತಿದ್ದ ಕೊಕೇನ್ ಮಾದಕ ದ್ರವ್ಯಗಳ್ಳಲ್ಲಿ ೮೦% ಎಸ್ಕೋಬಾರ್ ರದ್ದೇ ಆಗಿತ್ತು.೧೯೮೨ ರಲ್ಲಿ, ಅವರು ಕೊಲಂಬಿಯಾದ ಕಾಂಗ್ರೆಸ್ ಪಕ್ಷಕ್ಕೆ ಆಯ್ಕೆಯಾದರು ಆರ್ಥಿಕ ಅಪರಾಧ ಮತ್ತು ರಾಜಕೀಯ ಶಕ್ತಿಯು, ಎಸ್ಕೋಬಾರ್ ಉನ್ನತಿಗೆ ಪೂರ್ಣಗೊಂಡಿತು.ಇವನ ಬೆಳವಣಿಗೆಯನ್ನು  ಅನೇಕ ಪ್ರಾಮಾಣಿಕ ರಾಜಕಾರಣಿಗಳು, ನ್ಯಾಯಾಧೀಶರು ಮತ್ತು ಪೊಲೀಸ್ ವಿರೋದಿಸಿದರು. ಎಸ್ಕೋಬಾರ್ ತನ್ನ ಶತ್ರುಗಳನ್ನು ವ್ಯವಹರಿಸುವಾಗ ಒಂದು ಅವಕಾಶವಿದ್ದರೆ : ಅವರು " ಪ್ಲಾಟ ಒ ಪ್ಲೊಮೋ " ಈ ಪದವನ್ನು ಉಪಯೋಗಿಸುತ್ತಿದ್ದರು.ಈತ ತನ್ನ ದಾರಿಗೆ ಅಡ್ಡ ನಿಂತ ಪೊಲೀಸ್ ಇತರೆ ವ್ಯಕ್ತಿಗಲ್ಲನ್ನು ಲಂಚ ಕೊಡುತಿದ್ದ. ಲಂಚ ಒಪ್ಪದ್ದಿದ್ದ ಪೊಲೀಸರನ್ನು ಕೊಲ್ಲಲ್ಲು ಅವನು ಹಿಂಜರಿಯುತಿರಲಿಲ್ಲ. ಎಸ್ಕೋಬರ್ ಪೊಲೀಸರ ಹೆಂಡತಿ ಮಕ್ಕಳ್ಳನ್ನು ಕೂಡ ಕೊಲ್ಲಿಸುತಿದ್ದ. ಈತ ಕೊಂದ ವ್ಯಕ್ತಿಗಳ ಲೆಕ್ಕವೇ ಇಲ್ಲ. ದೊಡ್ಡ ದೊಡ್ಡ ರಾಜಕೀಯ ವ್ಯಕ್ತಿಗಳಿಗೂ ಕೂಡ ಈತ ಹೆದರುತ್ತಿರಲಿಲ್ಲ ತನ್ನ ದಾರಿಗೆ ಅಡ್ಡ ಬಂದವರನ್ನೆಲ್ಲ ಕೊಲ್ಲುತಿದ್ದ. ೧೯೮೫ ರಲ್ಲಿ ಅಲ್ಲಿಯ ಸುಪ್ರೀಮ್ ಕೋರ್ಟ್ ಮೇಲೆಯೇ ದಾಳಿ ನಡೆಸಿದ್ದರು ಮತ್ತು ೧೯೮೯ ರಲ್ಲಿ ಎಸ್ಕೋಬರ್ ಕೊಲಂಬಿಯ ವಿಮಾನ 203 ಮೇಲೆ ಬಾಂಬ್ ದಾಳಿ ನಡೆಸಿ ನೂರಾರು ಜನರನ್ನು ಕೊಂದನು.
ಸಾಮಾಜಿಕ ಸೇವೆಗಳು
೧೯೮೦ರಷ್ಟರಲ್ಲಿ ಎಸ್ಕೋಬರ್ ಜಗತ್ತಿನ ಅತ್ಯಂತ ಶಕ್ತಿಶಾಲಿ ವ್ಯಕ್ತಿ ಇವರಾಗಿದ್ದರುಫೋರ್ಬ್ಸ್ ಮ್ಯಾಗಝಿನ್ ಇವರನ್ನು ಜಗತ್ತಿನ ಶ್ರೀಮಂತ ವ್ಯಕ್ತಿಗಳಲ್ಲಿ ಏಳನೆಯವರಾಗಿ ಪ್ರಕಟಿಸಿತ್ತು. ಇವರ ಸಾಮ್ರಾಜ್ಯ ಸೈನಿಕರು ಅಪರಾಧಿಗಳು ಖಾಸಗಿ ಮೃಗಾಲಯ ಮಹಲುಗಳಿಂದ ಇಡೀ ಕೊಲೊಂಬಿಯ ಹರಡಿತ್ತು .ಔಷಧ ಸಾರಿಗೆಗೆ ಖಾಸಗೀ ವಾಯುನೆಲೆಗಲು ಮತ್ತು ವಿಮಾನಗಳು ಇದ್ದವು ,ಇವರು ಸುಮಾರು  ೨೪ ಬಿಲಿಯೊನ್ ಡಾಲರ್ಸ್ ಸಂಪಾದಿಸಿದ್ದರು. ಎಸ್ಕೋಬರ್ ಜನರ ಪ್ರೀತಿ ಗಳಿಸಿದರೆ ಆತ ಕ್ಷೇಮ ಎಂದು ತಿಳಿದಿದ್ದ, ಹಾಗಾಗಿ ಆತನು ಮೆಡೆಲಿನ್ನಲ್ಲಿ ಅನೇಕ ಉದ್ಯಾನವನಗಳು, ಶಾಲೆಗಳು , ಕ್ರೀಡಾಂಗಣಗಳು , ಚರ್ಚುಗಳುನ್ನು  ಕಟ್ಟಿಸಿದನು, ಇದಲ್ಲದೆ ಬಡವರಿಗೆ ಮನೆಗಳ್ಳನ್ನು ಕಟ್ಟಿಸಿದ್ದಾರೆ.
ಅಧಿಕಾರದ ಎತ್ತರ
೧೯೭೬ ರಲ್ಲಿ ಎಸ್ಕೋಬರ್ ಮತ್ತು ತನ್ನ ಸ್ನೇಹಿತರು ತಮ್ಮ ಸಾಗಾಣಿಕೆಯನ್ನು ಮುಗಿಸಿ ಹಿಂದಿರುಗುತಿರುವಾಗ ಪೊಲೀಸರು ಹಿಡಿಯುತ್ತಾರೆ, ಎಸ್ಕೋಬರ್ ತನ್ನ ರಾಜಕೀಯ ಶಕ್ತಿಯಿಂದ ತನ್ನ ಮೇಳದ ಅಪರಾಧವನ್ನು ಮುಚ್ಚಿಹಾಕುತ್ತಾನೆ.ಎಸ್ಕೋಬಾರ್ ಸಂಪತ್ತು ಮತ್ತು ಆತನ ಶಕ್ತಿಯಿಂದಾಗಿ ಕಾಳೊಂಬಿಯಾದ ಪೊಲೀಸರಿಗೆ ಆತನನ್ನು ಇಡಿಯಲು ಆಗುವುದೇಯಿಲ್ಲ, ಪ್ರತಿಸಲ ಆತನನ್ನು ಹಿಡಿಯಲು ಯತ್ನಿಸಿದಾಗ ಆತ ಆ ಅಪರಾಧವನ್ನು ಮುಚ್ಚಿಸಿಬಿಡುತಿದ್ದ. ಅಮೆರಿಕಾದ ಪೊಲೀಸರು ಆತನನ್ನು ಹಿಡಿಯಲೇಬೇಕು ಎಂದು ಪಣತೊಟ್ಟಗ ಆತ ತನ್ನ ರಾಜಕೀಯ ಶಕ್ತಿಯಿಂದ ಪರಾರಿಯಾಗುತ್ತಾನೆ. ಕೊನೆಗೆ ಎಸ್ಕೋಬರ್ನನ್ನ ವಶಕ್ಕೆ ಪಡಿಯಲೇಬೇಕು ಎಂದು ,ಪೊಲೀಸರು ಮತ್ತು ಎಸ್ಕೋಬರ್ನ ವಕೀಲರು ಒಂದು ಒಪಂದಕ್ಕೆ ಬರುತ್ತಾರೆ ,ಅದರ ಪ್ರಕಾರ ಎಸ್ಕೋಬರ್ ಜೈಲಿನಲ್ಲಿ ಕಾಲ ಕಳೆಯಲು ಒಪ್ಪಬೇಕೆಂದರೆ, ಅವನದೇ ಆದ ಒಂದು ಜೈಲನ್ನು ಕಟ್ಟಿಸುತ್ತೆವೆ ,ಆತ ಅಮೆರಿಕಾಗೆ ಹೋಗುವುದಿಲ್ಲ ಎಂದು ವಕೀಲರು ಹೇಳುತ್ತಾರೆ. ಆ ಜೈಲಿನಲ್ಲಿ ಸುಂದರವಾದ ಈಜು ಕೋಲ ಆಡಲು ಫುಟ್ಬಾಲ್ ಮೈದಾನ ಇರುತ್ತವೆ ಹಾಗೂ ಆತ ಜೈಲಿನಿಂದಲೆಯೇ ತನ್ನ ಬ್ಯುಸಿನೆಸ್ ಮುಂದುವರಿಸುತನ್ನೇ ,ಆತ ಸತ್ತ ನಂತರ ಈ ಜೈಲನ್ನು ಜನರು ನುಗ್ಗಿ ಎಸ್ಕೋಬರ್ ನ ಹಣಕಾಗಿ ಚೆಲ್ಲಾಪಿಲ್ಲಿ ಮಾಡಿದರು .ಎಸ್ಕೋಬರ್ ತನ್ನ ಸಾಗಾಣಿಕೆಯನ್ನು ಜೈಲಿನೊಳಗಿಂದ ನಡೆಸುತ್ತಿರುವುದು ಎಲ್ಲರಿಗೂ ತಿಳಿದಿತ್ತು ,೧೯೯೨ರಲ್ಲಿ ವಿಶ್ವಾಸದ್ರೋಹದ ಜನರನ್ನು ತನ್ನ ಜೈಲಿಗೆ ತಂದು ಕೊಲ್ಲುತಿದನು ಎಂದು ಪೊಲೀಸರಿಗೆ ತಿಳಿದೀತು ನಂತರ ಪೊಲೀಸರು ಎಸ್ಕೋಬರ್ ಸರ್ಕಾರದ ಜೈಲಿಗೆ ಹೊರಡಬೇಕೆಂದು ಹೇಳಿದರು ,ಇದನ್ನು ಒಪ್ಪದ ಎಸ್ಕೋಬರ್ ತಪ್ಪಿಸಿಕೊಳ್ಳುತ್ತಾನೆ. ಅಮೆರಿಕಾದ ಸಹಾಯ ಪಡೆದು ದೊಡ್ಡ ಪ್ರಮಾಣದಲ್ಲಿ ಆತನನ್ನು ಹುಡುಕಲು ಪೊಲೀಸರು ಆರಂಭಿಸಿದರು, ಎರಡು ಗುಂಪುಗಳು ಆತನನ್ನು ಹುಡುಕುತ್ತಿದ್ದರು ,ಒಂದು ಕಾಳೊಂಬಿಯಾದ ಪೊಲೀಸರಾದರೆ ಮತ್ತೊಂದು ಎಸ್ಕೋಬರ್ ಕೊಂಡಿದ್ದ ಜನರ ಕುಟುಂಬದವರು ಮತ್ತು ಆತನ ಶತ್ರುಗಳಿಂದ ತುಂಬಿದವು. alt=ಪ್ಯಾಬ್ಲೋ ಎಸ್ಕೋಬಾರ್|thumb|202x202px|ಪ್ಯಾಬ್ಲೋ ಎಸ್ಕೋಬಾರ್ ಸಾವು
ಸಾವು ಮತ್ತು ನಂತರದ ಪರಿಣಾಮ
ಡಿಸೆಂಬರ್ ೨ ೧೯೯೨ ರಲ್ಲಿ ಕಾಳೊಂಬಿಯಾದ ಪೊಲೀಸರು ಅಮೆರಿಕಾದ ಸಹಾಯ ಪಡೆದು ಎಸ್ಕೋಬರ್ ಮೆಡೆಲಿನ್ನ ಮನೆಯಲ್ಲಿ ಅಡಗಿರುವುದು ತಿಳಿಯುತ್ತಾರೆ ,ನಂತರ ಆತನನ್ನು ವಶಕ್ಕೆ ಪಡೆಯಲು ಪೊಲೀಸರು ಮನೆಗೆ ಹೋದಾಗ ಎಸ್ಕೋಬರ್ ತಿರುಗಿ ಬೀಳುತ್ತಾನೆ ,ಅಲ್ಲಿಂದ ಗುಂಡುಹಾರಿಸಲು ಪೊಲೀಸರು ಶುರುಮಾಡುತ್ತಾರೆ .ಆತ ತನ್ನ ಮನೆಯ ಮೇಲಿನಿಂದ ಹೊಡೊಗಳು ಯತ್ನಿಸಿದಾಗ ಕಾಲಿಗೆ ಗುಂಡನ್ನು ಪೊಲೀಸರು ಹಾರಿಸುತ್ತಾರೆ,ಎಷ್ಟೋ ಜನ ಕೆಳಗೆ ಬಿದ್ದ ಎಸ್ಕೋಬರ್ ಆತ್ಮಹತ್ಯೆ ಮಾಡಿಕೊಂಡ ಎಂದರೆ ಇನ್ನು ಕೆಲವು ಜನ ಪೊಲೀಸರು ಆತನನ್ನು ಕೊಂಡರು ಎನ್ನುತ್ತಾರೆ. ಈಗಲೂ ಕೂಡ ಆ ದೇಶದ ಜನರು ಆತನನ್ನು ನೆನೆಯುತ್ತಾರೆ ,ಈತನ ಕತೆ ಎಷ್ಟೋ ಪುಸ್ತಕಗಳಲ್ಲಿ ವಿಕಿಪೀಡಿಯಾದಲ್ಲಿ ಇವೆ.
ಎಸ್ಕೋಬಾರ್ ನ ನಿಜ ಜೀವನ ಆಧಾರಿತ ದೂರದರ್ಶನ ದಾರಾವಾಹಿ 'ನಾರ್ಕೊಸ್' 28 ಆಗಸ್ಟ್ 2015 ರಂದು ನೆಟ್ಫ್ಲಿಕ್ಸ್ ನಲ್ಲಿ ಬಿಡುಗಡೆಯಾಯಿತು
ಉಲ್ಲೇಖನ
ವರ್ಗ:ಮಾದಕವಸ್ತುಗಳು
ಜಿರೋಸಿಯ
ಜಿರೋಸಿಯ - ಪ್ರಾಚೀನ ಗ್ರೀಸಿನ ಸ್ಪಾರ್ಟ ನಗರ ರಾಜ್ಯದ ಹಿರಿಯರ ಸಮಿತಿ. ಇದು ದೊರೆಗಳಿಗೆ ಸಲಹೆ ನೀಡುವ ಶ್ರೀಮಂತರ ಸಮಿತಿಯಾಗಿ ಆರಂಭವಾದರೂ ಸ್ವಲ್ಪ ಕಾಲದಲ್ಲಿ ಇದರ ಕಾರ್ಯಭಾರಗಳನ್ನು ನಿರ್ದೇಶಿಸಲಾಯಿತು. ಇದರ ಸದಸ್ಯರ ಸಂಖ್ಯೆ ಇಬ್ಬರು ದೊರೆಗಳೂ ಸೇರಿ 30 ಆಗಿರತಕ್ಕದ್ದೆಂದು ನಿಗದಿಯಾಯಿತು. ಸದಸ್ಯರಿಗಿರಬೇಕಾಗಿದ್ದ ಕನಿಷ್ಠ ವಯಸ್ಸು 60. ಅಭಿಜಾತ ಕಾಲದಲ್ಲಿ ಎಫಾರ್‍ಗಳು (ಅತ್ಯುನ್ನತ ನ್ಯಾಯಾಧೀಶರು) ಇದರ ಅಧಿವೇಶನಗಳಲ್ಲಿರುತ್ತಿದ್ದರು. ಬಹುಶಃ ಅವರೇ ಅಗ್ರಾಸನ ವಹಿಸುತ್ತಿದ್ದರು. ಸದಸ್ಯತ್ವ ಅಜೀವವಾಗಿತ್ತು. ಯಾವುದಾದರೂ ಸ್ಥಾನ ತೆರವಾದಾಗ ಜನಗಳ ಸಭೆಯೇ ಆ ಸ್ಥಾನಕ್ಕೆ ಆಯ್ಕೆ ನಡಸುತ್ತಿತ್ತು. ಸಭೆಯಲ್ಲಿ ಮಂಡಿಸಬೇಕಾದ ಕಲಾಪಗಳನ್ನು ಸಮಿತಿಯೇ ನಿರ್ಧರಿಸುತ್ತಿತ್ತು. ಆದರೆ ಜನಸಭೆ ಯಾವುದೇ ವಿಚಾರದಲ್ಲಿ ಅಸಮರ್ಪಕವಾದ ತೀರ್ಮಾನ ಕೈಗೊಂಡಾಗ ಅದನ್ನು ತಳ್ಳಿಡಲು ಸಮಿತಿಗೆ ಅಧಿಕಾರವಿತ್ತೆಂದೂ ಹೇಳಲಾಗಿದೆ. ಮುಖ್ಯ ವಿಷಯಗಳನ್ನು ಕುರಿತ ನಿರ್ಣಯ ಮಾಡುತ್ತಿದ್ದದ್ದು ಸಭೆಯೇ.
ಸಮಿತಿಗೆ ವ್ಯಾಪಕವಾದ ನ್ಯಾಯಾಧಿಕಾರವಿತ್ತು. ಮರಣದಂಡನೆ ಅಥವಾ ಗಡೀಪಾರು ಶಿಕ್ಷೆ ವಿಧಿಸಬಲ್ಲ ಅಧಿಕಾರ ಇದ್ದದ್ದು ಈ ನ್ಯಾಯಾಲಯಕ್ಕೆ ಮಾತ್ರ. ಒಬ್ಬ ದೊರೆಯನ್ನು ಕುರಿತ ವಿಚಾರಣೆ ನಡೆಸಬೇಕಾದರೆ ಇಡೀ ಸಮಿತಿಯ ಸದಸ್ಯರೂ ಎಫಾರ್‍ಗಳೂ ಉಳಿದೊಬ್ಬ ದೊರೆಯೂ ಸೇರುತ್ತಿದ್ದರು. ಈ ವಿಚಾರವೂ ತೀರ್ಮಾನಕ್ಕಾಗಿ ಒಮ್ಮೊಮ್ಮೆ ಜನಸಭೆಗೆ ಹೋಗುತ್ತಿದ್ದದ್ದುಂಟು. ಸಮಿತಿಗಳನ್ನು ವಾರ್ಷಿಕವಾಗಿ ಆಯ್ಕೆ ಮಾಡುವುದು ಅಭಿಜಾತ ಗ್ರೀಸಿನ ಪದ್ಧತಿಯಾಗಿತ್ತು. ಆ ಸಮಿತಿಗಳು ಅಧಿಕಾರದಲ್ಲಿದ್ದಾಗ ತಮ್ಮ ಕೃತಿಗಳಿಗೆ ಉತ್ತರವಾದಿಗಳಾಗಿರಬೇಕಾಗಿತ್ತು. ಜಿರೋಸಿಯದ ಅಧಿಕಾರವೂ ಪ್ರಭಾವವೂ ಸ್ಪಾರ್ಟನ್ ಸಂವಿಧಾನದ ವೈಚಿತ್ರ್ಯಗಳೆನ್ನಬಹುದು.
ವರ್ಗ:ಇತಿಹಾಸ ವರ್ಗ:ಗ್ರೀಕ್ ಇತಿಹಾಸ
ವಿಕ್ರಮಶಿಲಾ ಗಂಗಾ ಡಾಲ್ಫಿನ್ ಅಭಯಾರಣ್ಯ
ವಿಕ್ರಮಶಿಲಾ ಗಂಗಾ ಡಾಲ್ಫಿನ್ ಅಭಯಾರಣ್ಯವು ಭಾರತದ ಬಿಹಾರ ರಾಜ್ಯದ ಭಾಗಲ್‍ಪುರ್ ಜಿಲ್ಲೆಯಲ್ಲಿ ಸ್ಥಿತವಾಗಿದೆ. ಈ ಅಭಯಾರಣ್ಯವು ಗಂಗಾ ನದಿಯ ೬೦ ಕಿ.ಮಿ. ಉದ್ದದ ಹರಹಾಗಿದೆ. ೧೯೯೧ರಲ್ಲಿ ಹೆಸರಿಸಲ್ಪಟ್ಟ ಇದು ಏಷ್ಯಾದಲ್ಲಿನ ಅಳಿವಿನಂಚಿನಲ್ಲಿರುವ ಗಂಗಾ ಡಾಲ್ಫಿನ್‍ಗಳಿಗೆ ರಕ್ಷಿತ ಪ್ರದೇಶವಾಗಿದೆ. ಒಂದು ಕಾಲದಲ್ಲಿ ಹೇರಳವಾಗಿ ಕಾಣುತ್ತಿದ್ದ ಇವುಗಳ ಕೆಲವೇ ನೂರು ಉಳಿದುಕೊಂಡಿವೆ. ಅದರಲ್ಲಿ ಅರ್ಧದಷ್ಟು ಇಲ್ಲಿ ಕಂಡುಬರುತ್ತವೆ.
ಗಂಗಾ ಡಾಲ್ಫಿನ್‌ಗಳನ್ನು ಭಾರತದ ರಾಷ್ಟ್ರೀಯ ಜಲ ಪ್ರಾಣಿ ಎಂದು ಘೋಷಿಸಲಾಗಿದೆ. ಅಕ್ಟೋಬರ್ 5, 2009 ರಂದು ಪ್ರಧಾನಿ ಡಾ. ಮನಮೋಹನ್ ಸಿಂಗ್ ಅವರ ಅಧ್ಯಕ್ಷತೆಯಲ್ಲಿ ನಡೆದ ರಾಷ್ಟ್ರೀಯ ಗಂಗಾ ನದಿ ಜಲಾನಯನ ಪ್ರಾಧಿಕಾರದ (ಎನ್‌ಜಿಆರ್‌ಬಿಎ) ಮೊದಲ ಸಭೆಯಲ್ಲಿ ಈ ನಿರ್ಧಾರವನ್ನು ತೆಗೆದುಕೊಳ್ಳಲಾಯಿತು. right|thumb|250x250px| ವಿಕ್ರಮಶಿಲಾ ಸೇತುವಿನಲ್ಲಿ ಗಂಗಾ ಡಾಲ್ಫಿನ್
ಹೊರಗಿನ ಕೊಂಡಿಗಳು
ವರ್ಗ:ಬಿಹಾರ ವರ್ಗ:ಪ್ರವಾಸಿ ಆಕರ್ಷಣೆಗಳು
ಚಾರ್ಲಿ ಪ್ರಾಣಿ ಪಾರುಗಾಣಿಕಾ ಸೆಂಟರ್
ಬಗ್ಗೆ
ಚಾರ್ಲಿ ಪ್ರಾಣಿ ಪಾರುಗಾಣಿಕಾ ಸೆಂಟರ್ ಇದು ಒಂದು ಎನ್ಜಿಒ ಆಗಿದೆ.ಇದು ಜನವರಿ 2013 ರೆಂದು ಆರಂಭಿಸಿದರು. ಇವರು ಬೆಂಗಳೂರು ನಗರದಲ್ಲಿ ದಾರಿತಪ್ಪಿ ಮತ್ತು ಪರಿತ್ಯಕ್ತ ಪ್ರಾಣಿಗಳಿಗೆ ಸುರಕ್ಶಿತವಾದ ಹಾಗು ಸುಂದರವಾದ ಸ್ತಳನೀಡಿ, ಇವುಗಳನ್ನು ರಕ್ಷಿಸಿದ್ದಾರೆ. ಇವರು ಎಲ್ಲಾ ಪ್ರಾಣಿಗಳಿಗೆ ರಕ್ಶಣೆ ಕೊಡುತ, ಇವುಗಳಿಗೆ ಉಟ ಹಾಕಿ, ಸ್ನಾನ ಮಾಡಿಸಿ, ಇವುಗಳನು ಪ್ರೀತಿ ಇಂದ ನೊಡುಕೊಳುವುದು ಇವರ ಕೆಲಸವಾಗಿದೆ. ಎನ್ಜಿಒಯೆಂದರೆ ಇವು ಸರ್ಕಾರ ಮತ್ತು ಅವರ ಕೊಡುವ ಹಣದಿಂದಾಗಳಿ ಯಾವುದೆ ಸಹಯ ಪಡುವುದಿಲ್ಲ.ಇವು ಜನರು ಪ್ರೀತಿಯಿಂದ ಕೊಡುವ ಹಣದಿಂದ ಕೆಲಸಮಾದುತಾರೆ.
ಕೆಲಸ
ಇನ್ನು ಕೆಲವು ಸ್ವಯಂಸೇವಕರ ಮೂಲಕ ಇವರು ಕೆಲಸ ಮಾಡಿ ಸಮಾಜಸೆವೆ ಮಾಡುತಿದ್ಡಾರೆ. ಚಾರ್ಲಿ ಪ್ರಾಣಿ ಪಾರುಗಾಣಿಕಾ ಸೆಂಟರ್ ಜನವರಿ ೨೦೧೩ ರೆಂದು ಆರಂಭಿಸಿದರು. ಇದು ೩ ವರ್ಷದಿಂದ ನಡಿತಾ ಇದೆ. ಸುಧಾ ನಾರಾಯಣನ್, ಲಿಂಗರಾಜ್,ಲೋಹಿತ್, ಚಿತ್ರಾ, ಮತ್ತು ಮೇಘಾ ಇವರೆ ಈ ಎನ್ಜಿಒದ ಮುಖ್ಯ ಸ್ಪೂರ್ತಿ. ಇವರು ಮುಖ್ಯವಾಗಿ ಬೀದಿ ನಾಯಿ ಮತು ತ್ಯಾಗ ನಾಯಿಗಳಿಗೆ ಇರಲು ತುಂಬ ಸುಂದರವಾದ ಜಾಗನೀಡಿಧಾರೆ. ಆಂಬುಲೆನ್ಸ್ ಸೇವೆ ನಿದುತಾ ಪ್ರಾಣಿಗಳನ್ನು ಸುರಕ್ಷಿಸುತಾರೆ. ಇವರ ಸೇವೆ ಸೆಪ್ಟೆಂಬರೆಂದು ಆರಂಭಿಸಿದರು ಆನಂತರ ೧೦೦೦ ಮೆಲೆ ಪ್ರಾಣಿಗಳನ್ನು ರಕ್ಶಿಸಿದ್ದಾರೆ. ೪೦ ಒಳರೋಗಿ ನಾಯಿಗಳು ಮತ್ತು ೨೦ ಬೆಕ್ಕುಗಳನ್ನು ಇಲ್ಲಿ ಇಡಬಹುದು. ಹೆಚ್ಚಿನ ಮಟ್ಟದ ನೈರ್ಮಲ್ಯ ಇಲ್ಲಿ ಕಂಡುಬರುತದೆ. ಉತ್ತಮ ಸೌಲಭ್ಯಗಳನ್ನು ನೀಡಿ ಉತ್ತಮವಾಗಿ ಪ್ರಾಣಿಗಳನ್ನು ನೋಡಿಕೊಳುತ್ತಾರೆ. ವಿಶಾಲವಾದ ಮತ್ತು ವಿನ್ಯಾಸ ರಜಾ ಬೋರ್ಡಿಂಗ್ ಸೌಲಭ್ಯಗಳನ್ನು ನಾಯಿಗಳಿಗೆ ನೀಡುತಾರೆ. ಇವರು ನಾಯಿಗಳನ್ನು ದತ್ತು ಕೊಡುತಾರೆ. ಮಾನವ ಶಿಕ್ಷಣ ಕಾರ್ಯಕ್ರಮಗಳನ್ನು ನಡೆಸುತಾರೆ. ಮುಂತಾದ ಕಾರ್ಯಕ್ರಮಗಳ ಮೂಲಕ ಇವರು ಹಣ ಸಂಪಾದಿಸಿ ತಂಮ ಕರ್ಯವನ್ನು ಮಾಡುತ ಇರುತಾರೆ. ನಾವು ಪ್ರಣಿಗಳಿಗೆ ಪ್ರಾಮುಖ್ಯತೆಯನ್ನು ನೀಡುವುದಿಲ್ಲ. ಇವುಗಳನ್ನು ಗೊಂಬೆಗಳಂತೆ ನೋಡಿಕೊಳುತ್ತೆವೆ. ಅವುಗಳಿಗು ಭಾವನೆಗಳು ಇರುತೇವೆ. ನಮಗೆ ಬೆಜಾರಾದಾಗ ನಮನ್ನು ಸಂತೋಶದಿಂದ ನಮ್ಮ ಮನಸಿನಲ್ಲಿ ಇದ ಸಮಸ್ಯೆಗಳನ್ನು ದುರಮಾಡುತವೆ. ನಮಗೆ ಶಾಂತಿಯಿಂದ ಇರಲ್ಲು ಇವುಗಳಿಂದ ನಾವುಕಲಿಯಬೆಕು. ಸಾಕಷ್ಟುಬಾರಿ ನಾನು ಇಲ್ಲಿ ಕೆಲೆಸ ಮಾಡಿದೆನೆ. ನಮಗೆ ಬರಿ ನಾಯಿಗಳನ್ನು ಸ್ನಾನ ಮಾಡಿಸಿ ಅವುಗಳನು ನದೆಸುವುದು ನಮ ಕೆಲಸವಾಗಿತು. ನಾವು ಯೆಲಾ ನಯಿಗಳೊಂದಿಗೆ ಸ್ನೇಹದಿಂದ ಮತನಾಡಿಸುತ ಅವುಗಳ್ಂದಿಗ ಅಟಆಡುತ ಮಜಮಾಡಿದೆವು. ತುಂಬಾ ಮುದ್ದಾಗಿದ್ದ ೨ ನಯಿಮರಿಗಳನ್ನು ನಾವು ಹೆಗೋ ಮಾಡಿ ಅವುಗಳನು ಬೆರೆಅವರಿಗೆ ದತ್ತುತೆಗೆದುಕೊಳುವಂತೆ ಸಹಯ ಮಾಡಿದೆವು. ಅವುಗಳು ತುಂಬಾ ಮುದಾಗಿದವು. ನಿವುಸಹ ಒಂದು ದಿನ ಇಲ್ಲಿಗೆ ಬರಬೆಕು. ನನಗೆ ಇಲಿ ಇದರೆ ತುಂಬ ಆನಂದ ಸಿಗುತದೆ. ನಾವು ೫ ಜನ ಇಲ್ಲಿಗೆ ಕೆಸಲಮಾಡಲು ಹೋಗಿದೆವು. ನಮಗೆ ತುಂಬ ಕೆಲಸಗಳು ನೀಡಿ ನಮನ್ನು ಸುಸ್ತು ಮಾಡಿಸಿದರು. ನಾಯಿಗಳು ತುಂಬ ಸುಂದರ ವಾಗಿವೆ. ಇವು ಯೆಲರೋಂದಿಗೆ ಆಡುತಿತ್ತು. ಪ್ರಾಣಿಗಳಿಗೆ ಈ ಭುಮಿಯಲಿ ಜಾಗಮಾಡಿಕೊದಲೆಯಿಲ. ಈ ಸಂಸ್ತೆ ಒಂದು ಸುನ್ದರ ವಾದ ಉಪಕ್ರಮವನ್ನು ಪ್ರಾರೆಂಬಿಸಿದ್ದರೆ. ಜನರಿಗೆ ಪ್ರಾಣಿಗಳನ್ನು ಹೆಗೆ ನೊಡಿಕೊಳಬೆಕೆಂಬುದನು ಹಾಗು ಪ್ರಾಣಿಗಳನ್ನು ಹೆಗೆ ಪ್ರಿತಿಸಬೆಕೆಂಬುದನ್ನು ಇವರು ಅರ್ಥಮಾಡಿಸುತಾರೆ.
ಉಲ್ಲೇಖನಗಳು
ವರ್ಗ:ಸಂಘ-ಸಂಸ್ಥೆಗಳು
ಕಿಗ್ಗ ಋಷ್ಯಶೃಂಗೇಶ್ವರ ದೇವಳ
ಶ್ರೀ ಋಷ್ಯಶೃಂಗೇಶ್ವರ ದೇವಸ್ಥಾನವು ಚಿಕ್ಕಮಗಳೂರು ಜಿಲ್ಲೆಯ ಶೃಂಗೇರಿಯಿಂದ 9 ಕಿ. ಮೀ ದೂರದಲ್ಲಿದೆ. ವಿಶಿಷ್ಟ ಇತಿಹಾಸವಿರುವ ಈ ದೇವಳದ ಜೊತೆ, ಮಳೆ ತರಿಸುವ ಶಕ್ತಿಯಿದ್ದ ಋಷ್ಯಶೃಂಗ ಮಹರ್ಷಿಗಳ ಹಿನ್ನೆಲೆಯೂ ಬೆರೆತುಕೊಂಡಿದೆ. ಕಿಗ್ಗದಲ್ಲಿ ನೆಲೆಯಾಗಿರುವ ಈ ಋಷ್ಯಶೃಂಗೇಶ್ವರನನ್ನು ಅರಸಿ ಹಿಮಾಲಯದಿಂದ ಬರುವ ಸನ್ಯಾಸಿಗಳು ಇಲ್ಲಿ ತಿಂಗಳುಗಟ್ಟಲೆ ಮೌನವೃತ, ಉಪವಾಸಗಳನ್ನು ಆಚರಿಸಿ ಕಠಿಣ ಧ್ಯಾನದಲ್ಲಿ ತಲ್ಲೀನರಾಗುವ ದೃಶ್ಯಗಳು ಇಲ್ಲಿ ಕಂಡುಬರುತ್ತವೆ. ಇದರ ಜೊತೆಗೆ ಸಕಾಲಕ್ಕೆ ಮಳೆ-ಬೆಳೆ ಆಗುವಂತೆ ಪ್ರಾರ್ಥಿಸುವ ಸಲುವಾಗಿ ಹಲವು ಭಕ್ತರು ಇಲ್ಲಿಗೆ ಬಂದು ಪೂಜಾಕೈಂಕರ್ಯಗಳನ್ನು ನೆರವೇರಿಸುತ್ತಾರೆ. ಈ ದೇವಳದಲ್ಲಿ ಪೂಜೆ ಮಾಡಿದ ನಂತರ ತುಂಗಾಭದ್ರಾ ನದಿ ತುಂಬಿ ಹರಿಯುತ್ತದೆ ಎಂಬ ಪ್ರತೀತಿಯೂ ಇದೆ.
ಇತಿಹಾಸ
ಪುರಾಣದಲ್ಲಿ ಮೋಡಗಳನ್ನು ಆಕರ್ಷಿಸಿ ಮಳೆ ತರಿಸುವ ವಿಶಿಷ್ಟ ಶಕ್ತಿಯಿದ್ದ ಕಾರಣಕ್ಕೆ ಹೆಸರಾಗಿದ್ದ ಮಳೆ ಮಹರ್ಷಿ ಋಷ್ಯಶೃಂಗರ ಹಿನ್ನೆಲೆ ಕಿಗ್ಗದ ಶ್ರೀ ಋಷ್ಯಶೃಂಗೇಶ್ವರ ದೇವಸ್ಥಾನಕ್ಕಿದೆ. ಕಶ್ಯಪ ಬ್ರಹ್ಮನ ಮೊಮ್ಮಗನಾದ ಋಷ್ಯಶೃಂಗರು ಸರ್ವವಿದ್ಯಾ ಪಾರಂಗತರು. ದೇವವಾಣಿಯಂತೆ ಅವರು ಶೃಂಗೇರಿ ಸಮೀಪದ ಬೆಟ್ಟದ ಬುಡದಲ್ಲಿ ಚಂದ್ರಮೌಳೇಶ್ವರನನ್ನು ಕುರಿತು ತಪಸ್ಸನ್ನಾಚರಿಸುತ್ತಾರೆ. ಶಿವ ಪ್ರತ್ಯಕ್ಷನಾದಾಗ ಪರಮಾತ್ಮನಲ್ಲಿ ಲೀನನಾಗುವ ಉದ್ದೇಶದಿಂದ ‘ನಾನು ನಿನ್ನಲ್ಲಿ ಐಕ್ಯನಾಗಬೇಕು’ ಎಂದು ವರ ಕೇಳುವ ಭರದಲ್ಲಿ ತಪ್ಪಾಗಿ ‘ನೀನು ನನ್ನಲ್ಲಿ ಐಕ್ಯನಾಗಬೇಕು’ ಎಂದು ಕೇಳಿದ ಪರಿಣಾಮವಾಗಿ ಚಂದ್ರಮೌಳೇಶ್ವರ ಈ ಮಹಾಮಹಿಮನಲ್ಲಿ ಐಕ್ಯನಾಗುತ್ತಾನೆ. ವರ ಕೋರಿಕೆಯಲ್ಲಿ ಉಂಟಾದ ಮಾತಿನ ವ್ಯತ್ಯಾಸದಿಂದಾಗಿ ಈ ಪ್ರದೇಶ ‘ಕಗ್ಗ’ ಎಂಬ ಹೆಸರಿನಿಂದ ಗುರುತಿಸಿಕೊಂಡು ಕಾಲಾನುಕ್ರಮದಲ್ಲಿ ‘ಕಿಗ್ಗ’ವಾಗಿ ಬದಲಾಯಿತು ಅನ್ನುವುದು ಪ್ರತೀತಿ. ಈ ಹಿನ್ನೆಲೆಯಂತೆ ಮಳೆ-ಬೆಳೆ ಹಾಗೂ ಸಂತಾನ ಪ್ರಾಪ್ತಿಗಾಗಿ ಚಂದ್ರಮೌಳೇಶ್ವರ ಐಕ್ಯನಾಗಿರುವ ಋಷ್ಯಶೃಂಗೇಶ್ವರನನ್ನು ಆರಾಧಿಸುವ ಪರಿಪಾಠ ಬೆಳೆದುಬಂದಿದೆ.
ವಿಶ್ಲೇಷಿಸಿ ಹೇಳುವುದಾದರೆ
ಕಶ್ಯಪ ಬ್ರಹ್ಮನ ಸುಕುಮಾರರಾದ ವಿಭಾಂಡಕ ಮಹರ್ಷಿಗಳು ತಂದೆಯ ಅಣತಿಯಂತೆ ಪರಮೇಶ್ವರನಿಂದ ವರದಾನ ಪಡೆಯುವ ಸಲುವಾಗಿ ಘನಘೋರ ತಪಸ್ಸನ್ನಾಚರಿಸಲು ಪ್ರಾರಂಭಿಸುತ್ತಾರೆ. ಸಹಸ್ರಾರು ವರ್ಷಗಳ ನಂತರ ಅವರ ಶಿರಸ್ಸಿನಿಂದ ತಪೋ ಜ್ವಾಲೆಯು ಪ್ರಖರವಾಗಿ ಬೆಳಗುತ್ತ ಲೋಕವನ್ನಾವರಿಸಲು ಶುರುವಾಗುತ್ತದೆ. ಇದರಿಂದ ಹೆದರಿದ ದೇವತೆಗಳು ಅವರ ತಪಸ್ಸನ್ನು ಭಂಗಗೊಳಿಸಲು ನಿರ್ಧರಿಸುತ್ತಾರೆ. ದೇವೇಂದ್ರನ ಆಜ್ಞೆಯಂತೆ ಅಪ್ಸರೆಯರು ವಿಭಂಡಕರು ತಪಸ್ಸು ಮಾಡುತ್ತಿರುವ ಪರ್ವತದ ಬಳಿ ಬರುತ್ತಾರಾದರೂ ಅದನ್ನು ಏರಲು ಅವರಿಗೆ ಸಾಧ್ಯವಾಗದೆ ಅಲ್ಲೆ ಹರಿಯುತ್ತಿದ ತುಂಗಾ ನದಿಯಲ್ಲಿ ಸಮಯ ಕಳೆಯ ತೊಡಗುತ್ತಾರೆ. ಒಂದೊಮ್ಮೆ ವಿಭಂಡಕರು ನಿತ್ಯದಂತೆ ಬೆಳಿಗ್ಗೆ ತುಂಗೆಯಲಿ ಸ್ನಾನ ಮಾಡಲು ಬಂದಾಗ ಸಮಯ ನೋಡಿ ಆ ಅಪ್ಸರೆಯರು ತಮ್ಮ ದೇಹ ಸೌಂದರ್ಯದ ಸಿರಿಯನ್ನು ಅನಾವರಣಗೊಳಿಸುತ್ತ ಜಲಕ್ರೀಡೆಯಾಡತೊಡಗುತ್ತಾರೆ. ಒಂದು ಕ್ಷಣ ಇದರಿಂದ ವಿಭಂಡಕರು ವಿಚಲಿತರಾಗಿಬಿಡುತ್ತಾರೆ ಹಾಗೂ ಅದರ ಪರಿಣಮಾವಾಗಿ ಅವರಿಂದ ಸ್ಖಲನಗೊಂಡ ರೇತಸ್ಸು (ವೀರ್ಯ) ನದಿಯಲ್ಲಿ ಸೇರಿ ಬಿಡುತ್ತದೆ. ಅದೆ ಸಮಯದಲ್ಲಿ ಕೊಂಬಿರುವ ಜಿಂಕೆಯೊಂದು ದಾಹ ಉಂಟಾಗಿ ನದಿಯ ನೀರು ಸೇವಿಸುತ್ತಿರುವಾಗ ಅದರ ಬಾಯಿಯ ಮೂಲಕ ಋಷಿಗಳ ರೇತಸ್ಸು ಅದರ ದೇಹದೊಳಗೆ ಹೊಕ್ಕಿ ಗರ್ಭ ಸೇರುತ್ತದೆ. ನವಮಾಸದ ನಂತರ ಪ್ರಾತಃ ಕಾಲದ ಶುಭ ಮುಹೂರ್ತವೊಂದರಲ್ಲಿ ಆ ಜಿಂಕೆಯು ಪೊದೆಯ ನಡುವೆ ಮಾನವ ಸಂತಾನವೊಂದಕ್ಕೆ ಜನ್ಮ ನೀಡಿ ಪ್ರಾಣಿ ಸಹಜ ವರ್ತನೆಯಂತೆ ಅಲ್ಲಿಂದ ತೆರಳಿ ಬಿಡುತ್ತದೆ. ಇತ್ತ ವಿಭಂಡಕರು ಎಂದಿನಂತೆ ಸ್ನಾನ ಮಾಡಲು ಬಂದಾಗ ಮಗುವೊಂದರ ಅಳು ಕೇಳಿ ಅದರ ಬಳಿ ತೆರಳುತ್ತಾರೆ. ದಿವ್ಯ ಶಕ್ತಿಯುಳ್ಳವರಾಗಿದ್ದ ಅವರಿಗೆ ತಾವೆ ಅದರ ಜನ್ಮದಾತನೆಂದು ತಿಳಿದು ಬಿಡುತ್ತದೆ. ಜಿಂಕೆಯ ಹೊಟ್ಟೆಯಿಂದ ಜನ್ಮವಾಗಿರುವುದರಿಂದ ಆ ಮಗುವಿಗೆ ಹಣೆಯ ಮೇಲೆ ಶೃಂಗವಿರುತ್ತದೆ. ಹಾಗಾಗಿ ಋಷಿ ಮೂಲ ಹಾಗೂ ಶೃಂಗವಿರುವ ಕಾರಣ ವಿಭಂಡಕರು ಆ ಮಗುವಿಗೆ ಋಷ್ಯಶೃಂಗ ಎಂಬ ಹೆಸರನ್ನಿಟ್ಟು ಬೆಳೆಸುತ್ತಾರೆ. ಹೀಗೆ ಬೆಳೆದ ಋಷ್ಯಶೃಂಗನು ಮುಂದೆ ತಾನಿದ್ದ ಸ್ಥಳ ತೊರೆದು ಅತ್ಯಂತ ಮಹತ್ವದ ಹಾಗೂ ಪವಿತ್ರ ಜೀವವಾಗಿ ಬಾಳಿ ಕೊನೆಗೆ ಸಕಲ ವೈಭೋಗಗಳನ್ನು ತೊರೆದು ತಂದೆಯ ಹಾಗೆ ಶಿವನಲ್ಲಿ ಐಕ್ಯನಾಗಬೇಕೆಂಬ ಉತ್ಕಟ ಇಚ್ಛೆಯಿಂದ ಮರಳಿ ತಂದೆಯು ವಾಸಿಸುತ್ತಿದ್ದ ಪರ್ವತಕ್ಕೆ ಬಂದು ಕಠಿಣವಾದ ತಪಸ್ಸನ್ನಾಚರಿಸುತ್ತಾನೆ. ಅವನ ತಪಸ್ಸಿಗೆ ಮೆಚ್ಚಿದ ಶಿವನು ಪ್ರತ್ಯಕ್ಷನಾಗಿ ವರ ಕೇಳಲು ಹೇಳಿದಾಗ, ಋಷ್ಯಶೃಂಗನು ಆನಂದದಿಂದ ಗದ್ಗದಿತನಾಗಿ ನಿನ್ನಲ್ಲಿ ನಾನು ಐಕ್ಯನಾಗಬೇಕು ಎಂದು ಹೇಳುವುದರ ಬದಲು ನನ್ನಲ್ಲಿ ನೀನು ಐಕ್ಯನಾಗು ಎಂದು ಹೇಳಿ ಬಿಡುತ್ತಾನೆ. ಅದನ್ನು ಅನುಗ್ರಹಿಸಿದ ಶಿವನು ತಕ್ಷಣ ಋಷ್ಯಶೃಂಗನಲ್ಲಿ ಐಕ್ಯನಾಗಿ ಋಷ್ಯಶೃಂಗೇಶ್ವರನಾಗಿ ಅಲ್ಲಿಯೆ ನೆಲೆಸಿ ಬಿಡುತ್ತಾನೆ.
ವಿಶೇಷ ಪೂಜೆಗಳು
ಕಾರ್ತಿಕ ಮಾಸದ ಸೋಮವಾರ ಶ್ರೀ ಋಷ್ಯಶೃಂಗೇಶ್ವರನಿಗೆ ರುದ್ರಹೋಮ ನಡೆಯುತ್ತದೆ. ಇಲ್ಲಿ ಹೆಚ್ಚಾಗಿ ಅತಿವೃಷ್ಟಿ, ಅನಾವೃಷ್ಟಿ ಪರಿಹಾರಕ್ಕಾಗಿ ರುದ್ರಹೋಮ, ಪರ್ಜನ್ಯ ಜಪ ಇತ್ಯಾದಿ ಸೇವೆಗಳು ನಡೆಯುತ್ತವೆ. ವರ್ಷದಲ್ಲೊಂದು ಬಾರಿ ಫಾಲ್ಗುಣ ಮಾಸದಲ್ಲಿ ಮಹಾರುದ್ರ ಹೋಮ ನಡೆಯುತ್ತದೆ. ಕಾರ್ತಿಕ ಮಾಸದಲ್ಲಿ ಉತ್ಸವಗಳು ನಡೆಯುತ್ತವೆ. ಚೈತ್ರ ಶುದ್ಧ ಆದ್ರಾ ನಕ್ಷತ್ರದಂದು ಮಹಾರಥೋತ್ಸವ ನಡೆಯುತ್ತದೆ.
ಸಮೀಪದಲ್ಲಿರುವ ಪ್ರೇಕ್ಷಣೀಯ ಸ್ಥಳಗಳು
ಋಷ್ಯಶೃಂಗೇಶ್ವರ ದೇವಸ್ಥಾನದಿಂದ 5 ಕಿ.ಮಿ ಚಲಿಸಿದರೆ ಹಾಲ್ನೊರೆಯ ಸಿರಿಯಾದ ‘ಸಿರಿಮನೆ ಜಲಪಾತ’ ನೋಡಲು ಸಿಗುತ್ತದೆ. ಹತ್ತಿರದಲ್ಲೇ ನರಸಿಂಹ ಪರ್ವತ, ಶೃಂಗೇರಿ ಶಾರದಾಂಬೆ ದೇವಸ್ಥಾನ, ಕಳಸ, ಹೊರನಾಡು, ಆಗುಂಬೆಯಂತಹ ಹಲವಾರು ಪ್ರೇಕ್ಷಣೀಯ ಸ್ಥಳಗಳು ನೋಡಲು ಸಿಗುತ್ತವೆ.
ಉಲ್ಲೇಖಗಳು
ವರ್ಗ:ದೇವಾಲಯಗಳು
ಭಾರತದ ಅಂತರ್ ನದಿಗಳ ಜೋಡಣೆ
ಭಾರತೀಯ ನದಿಗಳ ಅಂತರ್-ಸಂಪರ್ಕವು ಉದ್ದೇಶಿತ ದೊಡ್ಡ-ಪ್ರಮಾಣದ ಸಿವಿಲ್ ಎಂಜಿನಿಯರಿಂಗ್ ಯೋಜನೆಯಾಗಿದ್ದು, ಇದು ಭಾರತೀಯ ನದಿಗಳನ್ನು ಜಲಾಶಯಗಳು ಮತ್ತು ಕಾಲುವೆಗಳ ಜಾಲದಿಂದ ಸಂಪರ್ಕ ಕಲ್ಪಿಸುವ ಗುರಿ ಹೊಂದಿದೆ ಮತ್ತು ಇದರಿಂದಾಗಿ ಭಾರತದ ಇತರ ಭಾಗಗಳಲ್ಲಿ ಕೆಲವು ಭಾಗಗಳಲ್ಲಿ ಮತ್ತು ನೀರಿನ ಕೊರತೆಗಳಲ್ಲಿ ನಿರಂತರ ಪ್ರವಾಹವನ್ನು ಕಡಿಮೆಗೊಳಿಸುತ್ತದೆ.
ಇಂಟರ್-ಲಿಂಕ್ ಯೋಜನೆಯು ಮೂರು ಭಾಗಗಳಾಗಿ ವಿಭಜಿಸಲ್ಪಟ್ಟಿದೆ:
ಈ ಯೋಜನೆಯನ್ನು ಭಾರತದ ರಾಷ್ಟ್ರೀಯ ಜಲ ಅಭಿವೃದ್ಧಿ ಸಂಸ್ಥೆ (ಎನ್ಡಬ್ಲ್ಯೂಡಿಎ) ತನ್ನ ಜಲ ಸಂಪನ್ಮೂಲ ಸಚಿವಾಲಯದ ಅಡಿಯಲ್ಲಿ ನಿರ್ವಹಿಸುತ್ತಿದೆ. ಎನ್ಡಿಡಿಎ ಹಿಮಾಲಯನ್ ಘಟಕಕ್ಕಾಗಿ 14 ಅಂತರ-ಲಿಂಕ್ ಯೋಜನೆಗಳು, ಪೆನಿನ್ಸುಲರ್ ಘಟಕಕ್ಕಾಗಿ 16 ಅಂತರ-ಲಿಂಕ್ ಯೋಜನೆಗಳು ಮತ್ತು 37 ನದಿಗಳ ಸಂಪರ್ಕದ ಯೋಜನೆಗಳ ಬಗ್ಗೆ ವರದಿಗಳನ್ನು ಅಧ್ಯಯನ ಮಾಡಿತು.
ಭಾರತದ ಸರಾಸರಿ ಮಳೆ ಸುಮಾರು 4,000 ಶತಕೋಟಿ ಘನ ಮೀಟರ್, ಆದರೆ ಭಾರತದ ಬಹುತೇಕ ಮಳೆ 4 ತಿಂಗಳ ಅವಧಿಯಲ್ಲಿ ಬರುತ್ತದೆ - ಜೂನ್ ಮೂಲಕ ಸೆಪ್ಟೆಂಬರ್. ಇದಲ್ಲದೆ, ಅತಿ ದೊಡ್ಡ ದೇಶದಾದ್ಯಂತದ ಮಳೆ ಸಮಪ್ರಮಾಣದಲ್ಲಿಲ್ಲ, ಪೂರ್ವ ಮತ್ತು ಉತ್ತರ ಭಾಗದಲ್ಲಿ ಬಹುತೇಕ ಮಳೆ ಬೀಳುತ್ತದೆ, ಪಶ್ಚಿಮ ಮತ್ತು ದಕ್ಷಿಣ ಭಾಗವು ಕಡಿಮೆ ಮಳೆ ಪಡೆಯುತ್ತದೆ. ಭಾರತ ಹೆಚ್ಚಿನ ಮಳೆಗಾಲ ಮತ್ತು ಪ್ರವಾಹಗಳನ್ನು ಕೂಡಾ ನೋಡುತ್ತದೆ, ನಂತರ ಬರಗಾಲಗಳ ಸರಾಸರಿ ಅಥವಾ ಕೊನೆಯಲ್ಲಿ ಮಾನ್ಸೂನ್ಗಳ ಕೆಳಗೆ. ನೀರಾವರಿ, ಕುಡಿಯುವ ಮತ್ತು ಕೈಗಾರಿಕಾ ನೀರಿಗಾಗಿ ವರ್ಷವಿಡೀ ಬೇಡಿಕೆಗೆ ವಿರುದ್ಧವಾಗಿ ನೈಸರ್ಗಿಕ ನೀರಿನ ಲಭ್ಯತೆಯು ಈ ಭೌಗೋಳಿಕ ಮತ್ತು ಸಮಯ ವ್ಯತ್ಯಾಸವು ಬೇಡಿಕೆಯ ಪೂರೈಕೆಯ ಅಂತರವನ್ನು ಸೃಷ್ಟಿಸುತ್ತದೆ, ಇದು ಭಾರತದ ಹೆಚ್ಚುತ್ತಿರುವ ಜನಸಂಖ್ಯೆಯೊಂದಿಗೆ ಹದಗೆಟ್ಟಿದೆ.
ನದಿಗಳ ಅಂತರ-ಸಂಪರ್ಕ ಯೋಜನೆಗಳ ಪ್ರತಿಪಾದಕರು, ಭಾರತದ ನೀರಿನ ಸಮಸ್ಯೆಗೆ ಉತ್ತರಗಳು ಸಮೃದ್ಧ ಮಾನ್ಸೂನ್ ನೀರಿನ ಸಂಪತ್ತನ್ನು ಸಂರಕ್ಷಿಸಿ, ಜಲಾಶಯಗಳಲ್ಲಿ ಶೇಖರಿಸುವುದು, ಮತ್ತು ಈ ನೀರನ್ನು - ನದಿಗಳ ಅಂತರ-ಸಂಪರ್ಕ ಯೋಜನೆಗಳನ್ನು ವಿತರಿಸುವುದು - ಪ್ರದೇಶಗಳಿಗೆ ಮತ್ತು ನೀರು ವಿರಳವಾಗಿ ಬಂದಾಗ. [4] ನೀರಿನ ಭದ್ರತೆಯ ಆಚೆಗೆ, ನ್ಯಾವಿಗೇಶನ್ ಮೂಲಕ ಮೂಲಭೂತ ಸೌಕರ್ಯಗಳನ್ನು ಸಾಗಿಸಲು ಮತ್ತು ಮೀನುಗಾರಿಕೆಯ ಮೂಲಕ ಗ್ರಾಮೀಣ ಪ್ರದೇಶಗಳಲ್ಲಿ ವಿಸ್ತಾರವಾದ ಆದಾಯ ಮೂಲಗಳಿಗೆ ಪ್ರಾಜೆಕ್ಟ್ ಅನ್ನು ಸಹ ಒದಗಿಸುವ ಯೋಜನೆಯನ್ನು ಕಾಣಬಹುದು. ಪರಿಸರ, ಪರಿಸರ, ಸಾಮಾಜಿಕ ಸ್ಥಳಾಂತರದ ಪರಿಣಾಮಗಳು ಮತ್ತು ಪ್ರಕೃತಿಯೊಂದಿಗೆ ಕಲ್ಪನಾ ಸಂಬಂಧವಿಲ್ಲದ ಕಾಣದ ಮತ್ತು ಅಪರಿಚಿತ ಅಪಾಯಗಳ ಕುರಿತು ಜ್ಞಾನದ ಅಂತರವನ್ನು ಎದುರಾಳಿಗಳು ಚಿಂತಿಸುತ್ತಾರೆ. ಇತರ ಯೋಜನೆಗಳು ಕೆಲವು ಯೋಜನೆಗಳು ಅಂತರರಾಷ್ಟ್ರೀಯ ಪ್ರಭಾವವನ್ನು ಸೃಷ್ಟಿಸುತ್ತವೆ ಮತ್ತು ಬಾಂಗ್ಲಾದೇಶದಂತಹ ರಾಷ್ಟ್ರಗಳ ಹಕ್ಕುಗಳನ್ನು ಗೌರವಾನ್ವಿತವಾಗಿ ಮತ್ತು ಸಮಾಲೋಚಿಸಬೇಕಾಗಿದೆ ಎಂದು ಕಳವಳ ವ್ಯಕ್ತಪಡಿಸಿದ್ದಾರೆ.
ಬ್ರಿಟಿಷ್ ವಸಾಹತುಶಾಹಿ ಯುಗ
ಭಾರತದ ಪ್ರಸ್ತಾವನೆಯಲ್ಲಿ ನದಿಗಳ ಅಂತರ್-ಸಂಪರ್ಕವು ಸುದೀರ್ಘ ಇತಿಹಾಸವನ್ನು ಹೊಂದಿದೆ. ಬ್ರಿಟಿಷ್ ವಸಾಹತು ಆಳ್ವಿಕೆಯಲ್ಲಿ, ಉದಾಹರಣೆಗೆ, 19 ನೇ ಶತಮಾನದ ಇಂಜಿನಿಯರ್ ಅರ್ಥರ್ ಕಾಟನ್ ದಕ್ಷಿಣ ಏಷ್ಯಾದ ವಸಾಹತು ಪ್ರದೇಶದಿಂದ ಸರಕುಗಳ ಆಮದು ಮತ್ತು ರಫ್ತುಗೆ ತುತ್ತಾಗುವ ಸಲುವಾಗಿ ಮತ್ತು ಆಗ್ನೇಯ ಭಾಗ ಹಾಗೂ ದಕ್ಷಿಣ ಭಾರತದಲ್ಲಿನ ನೀರಿನ ಕೊರತೆಯನ್ನು ಮತ್ತು ಬರ / ಜಲಕ್ಷಾಮಗಳನ್ನು ಪರಿಹರಿಸಲು ಪ್ರಮುಖ ಭಾರತೀಯ ನದಿಗಳನ್ನು ಪರಸ್ಪರ ಜೋಡಿಸಲು ಯೋಜನೆಯನ್ನು ಪ್ರಸ್ತಾಪಿಸಿದರು.
ಸ್ವಾತಂತ್ರ್ಯದ ನಂತರ
1970 ರ ದಶಕದಲ್ಲಿ ಅಣೆಕಟ್ಟಿನ ವಿನ್ಯಾಸಕ ಮತ್ತು ಮಾಜಿ ನೀರಾವರಿ ಮಂತ್ರಿಗಳಾಗಿದ್ದ ಡಾ.ಕೆ.ಎಲ್.ರಾವ್ "ನ್ಯಾಷನಲ್ ವಾಟರ್ ಗ್ರಿಡ್" ಪ್ರಸ್ತಾಪಿಸಿದರು. [8] ದಕ್ಷಿಣದಲ್ಲಿನ ನೀರಿನ ತೀವ್ರ ಕೊರತೆ ಮತ್ತು ಉತ್ತರದಲ್ಲಿ ಪ್ರತಿವರ್ಷ ಪುನರಾವರ್ತಿತ ಪ್ರವಾಹದ ಬಗ್ಗೆ ಅವರು ಕಳವಳ ವ್ಯಕ್ತಪಡಿಸಿದರು. ಅವರು ಬ್ರಹ್ಮಪುತ್ರ ಮತ್ತು ಗಂಗಾ ಜಲಾನಯನ ಪ್ರದೇಶಗಳು ನೀರಿನ ಹೆಚ್ಚುವರಿ ಪ್ರದೇಶಗಳು, ಮತ್ತು ಕೇಂದ್ರ ಮತ್ತು ದಕ್ಷಿಣ ಭಾರತ ನೀರು ಕೊರತೆ ಪ್ರದೇಶಗಳಾಗಿವೆ ಎಂದು ಅವರು ಸೂಚಿಸಿದರು. ಮಿತಿಮೀರಿದ ನೀರನ್ನು ಕೊರತೆಯ ಪ್ರದೇಶಳಿಗೆ ತಿರುಗಿಸಬೇಕೆಂದು ಅವರು ಪ್ರಸ್ತಾಪಿಸಿದರು. ರಾವ್ ಈ ಪ್ರಸ್ತಾಪವನ್ನು ಮಾಡಿದಾಗ, ಭಾರತದಲ್ಲಿ ಹಲವಾರು ಅಂತರ-ಜಲಾನಯನ ವರ್ಗಾವಣೆ ಯೋಜನೆಗಳನ್ನು ಈಗಾಗಲೇ ಯಶಸ್ವಿಯಾಗಿ ಅಳವಡಿಸಲಾಗಿತ್ತು, ಮತ್ತು ಯಶಸ್ಸನ್ನು ಸಾಧಿಸಲು ರಾವ್ ಸಲಹೆ ನೀಡಿದರು. [8]
1980 ರಲ್ಲಿ ಭಾರತದ ಜಲ ಸಂಪನ್ಮೂಲ ಸಚಿವಾಲಯವು "ಜಲ ಸಂಪನ್ಮೂಲ ಅಭಿವೃದ್ಧಿಗೆ ರಾಷ್ಟ್ರೀಯ ದೃಷ್ಟಿಕೋನ" ಎಂಬ ವರದಿಯೊಂದನ್ನು ಹೊರಡಿಸಿತು. ಈ ವರದಿಯು ಹಿಮಾಲಯನ್ ಮತ್ತು ಪೆನಿನ್ಸುಲರ್ ಘಟಕಗಳನ್ನು ಎರಡು ಭಾಗಗಳಲ್ಲಿ ನೀರಿನ ಅಭಿವೃದ್ಧಿ ಯೋಜನೆಯನ್ನು ವಿಭಜಿಸುತ್ತದೆ. ಕಾಂಗ್ರೆಸ್ ಪಕ್ಷ ಅಧಿಕಾರಕ್ಕೆ ಬಂದಿತು ಮತ್ತು ಅದು ಯೋಜನೆಯನ್ನು ಕೈಬಿಟ್ಟಿತು. 1982 ರಲ್ಲಿ, ಭಾರತವು ಜಲಾಶಯಗಳು, ಕಾಲುವೆಗಳು ಮತ್ತು ಅಂತರ-ಲಿಂಕ್ ಪೆನಿನ್ಸುಲರ್ ನದಿಗಳ ಕಾರ್ಯಸಾಧ್ಯತೆಯ ಎಲ್ಲ ಅಂಶಗಳ ಬಗೆಗಿನ ವಿವರವಾದ ಅಧ್ಯಯನಗಳನ್ನು, ಸಮೀಕ್ಷೆಗಳು ಮತ್ತು ತನಿಖೆಗಳನ್ನು ಪೂರ್ಣಗೊಳಿಸಲು ನಾಮನಿರ್ದೇಶಿತ ತಜ್ಞರ ಸಮಿತಿಯನ್ನು ನ್ಯಾಶನಲ್ ವಾಟರ್ ಡೆವಲಪ್ಮೆಂಟ್ ಏಜೆನ್ಸಿ (NWDA) [1] ಮೂಲಕ ಹಣಕಾಸು ಮತ್ತು ಸ್ಥಾಪಿಸಿತು. ಮತ್ತು ಸಂಬಂಧಿತ ಜಲ ಸಂಪನ್ಮೂಲ ನಿರ್ವಹಣೆ. ಎನ್ಡಬ್ಲ್ಯೂಡಿಎ 1982 ರಿಂದ 2013 ರ ವರೆಗೆ 30 ವರ್ಷಗಳಲ್ಲಿ ಹಲವಾರು ವರದಿಗಳನ್ನು ಮಾಡಿದೆ. [1] ಆದಾಗ್ಯೂ, ಯೋಜನೆಗಳನ್ನು ಅನುಸರಿಸಲಿಲ್ಲ.
ಹೊಸ ರಾಜಕೀಯ ಮೈತ್ರಿ ಕೇಂದ್ರ ಸರ್ಕಾರವನ್ನು ರಚಿಸಿದ ನಂತರ, 1999 ರಲ್ಲಿ ಈ ಅಂತರ-ಸಂಪರ್ಕ ಕಲ್ಪನೆಯನ್ನು ಪುನರುಜ್ಜೀವನಗೊಳಿಸಲಾಯಿತು, ಆದರೆ ಈ ಸಮಯವು ಪ್ರಮುಖವಾದ ಕಾರ್ಯತಂತ್ರದ ಬದಲಾವಣೆಯೊಂದಿಗೆ ಪುನಃ ಸ್ಥಾಪಿಸಲ್ಪಟ್ಟಿತು. ಅಂತರ-ಜಲಾನಯನ ನೀರಿನ ವರ್ಗಾವಣೆಯ ವಿರುದ್ಧವಾಗಿ ಪ್ರಸ್ತಾವನೆಯನ್ನು ಒಳ-ಜಲಾನಯನ ಅಭಿವೃದ್ಧಿಗೆ ಮಾರ್ಪಡಿಸಲಾಯಿತು.
೨೧ ನೇ ಶತಮಾನದಲ್ಲಿ
2004 ರ ಹೊತ್ತಿಗೆ, ಕಾಂಗ್ರೆಸ್ ಪಕ್ಷವು ನೇತೃತ್ವದ ವಿಭಿನ್ನ ರಾಜಕೀಯ ಮೈತ್ರಿ ಅಧಿಕಾರದಲ್ಲಿತ್ತು ಮತ್ತು ಯೋಜನೆಯ ಪರಿಕಲ್ಪನೆ ಮತ್ತು ಯೋಜನೆಗಳಿಗೆ ತನ್ನ ವಿರೋಧವನ್ನು ಪುನರುತ್ಥಾನಗೊಳಿಸಿತು. ಯೋಜನೆಯು ವೆಚ್ಚ, ಸಂಭಾವ್ಯ ಪರಿಸರೀಯ ಮತ್ತು ಪರಿಸರ ಹಾನಿ, ನೀರಿನ ಕೋಷ್ಟಕ ಮತ್ತು ಪ್ರಕೃತಿಯೊಂದಿಗೆ ಅಂತರ್ಗತವಾಗಿರುವ ಕಾಣದ ಅಪಾಯಗಳ ಮೇಲೆ ದುರಂತವಾಗಬಹುದೆಂದು ಸಾಮಾಜಿಕ ಕಾರ್ಯಕರ್ತರು ಪ್ರಚಾರ ಮಾಡಿದರು. ಭಾರತದ ಕೇಂದ್ರ ಸರ್ಕಾರ 2005 ರಿಂದ 2013 ರವರೆಗೂ ಅನೇಕ ಸಮಿತಿಗಳನ್ನು ಸ್ಥಾಪಿಸಿತು, ಹಲವಾರು ವರದಿಗಳನ್ನು ತಿರಸ್ಕರಿಸಿತು ಮತ್ತು ಕಾರ್ಯಸಾಧ್ಯತೆ ಮತ್ತು ಪರಿಣಾಮದ ಅಧ್ಯಯನದ ಸರಣಿಯನ್ನು ಆರ್ಥಿಕತೆಯಲ್ಲಿ ಮತ್ತು ಗುಣಮಟ್ಟವನ್ನು ಬದಲಿಸಿದವು.
ಫೆಬ್ರವರಿ 2012 ರಲ್ಲಿ, 2002 ರಲ್ಲಿ ಸಾರ್ವಜನಿಕ ಹಿತಾಸಕ್ತಿ ಮೊಕದ್ದಮೆ (ಪಿಐಎಲ್) ಹೊರಡಿಸಿದ ಸಂದರ್ಭದಲ್ಲಿ, ಸುಪ್ರೀಂ ಕೋರ್ಟ್ (ಎಸ್ಸಿ) ಅಂತರ್ ನದಿಗಳ ಜೋಡಣೆ ಯೋಜನೆಯ ಅನುಷ್ಠಾನಕ್ಕೆ ಯಾವುದೇ ನಿರ್ದೇಶನ ನೀಡಲು ನಿರಾಕರಿಸಿತು. ರಾಜ್ಯ ಮತ್ತು ಕೇಂದ್ರ ಸರಕಾರಗಳ ಶಾಸಕಾಂಗ ಸಾಮರ್ಥ್ಯದ ಭಾಗವಾಗಿರುವ ನೀತಿ ನಿರ್ಧಾರಗಳನ್ನು ಇದು ಒಳಗೊಳ್ಳುತ್ತದೆ ಎಂದು ಎಸ್ಸಿ ಹೇಳಿದೆ. ಆದಾಗ್ಯೂ, ನದಿ ಸಂಪನ್ಮೂಲಗಳ ಸಚಿವಾಲಯವನ್ನು ತಜ್ಞರ ಸಮಿತಿಯನ್ನಾಗಿ ನೇಮಿಸಲು ಸರ್ಕಾರವು ಸರ್ಕಾರವನ್ನು ನೇಮಕ ಮಾಡಿತು. ಏಕೆಂದರೆ ಅಂತರ್ ನದಿಗಳ ಜೋಡಣೆ ಯೋಜನೆಯ ಅನುಷ್ಠಾನಕ್ಕೆ ಯಾವುದೇ ಪಕ್ಷವು ಮನವಿ ಮಾಡಲಿಲ್ಲ.
ಬರ, ಪ್ರವಾಹ ಮತ್ತು ಕುಡಿಯುವ ನೀರಿನ ಕೊರತೆ
ಭಾರತ ಪ್ರತಿವರ್ಷ ಸುಮಾರು 4,000 ಕ್ಯೂಬಿಕ್ ಕಿಲೋಮೀಟರ್ ಮಳೆ ಪಡೆಯುತ್ತದೆ, ಅಥವಾ ಪ್ರತಿವರ್ಷ ಸುಮಾರು 1 ಮಿಲಿಯನ್ ಗ್ಯಾಲನ್ಗಳಷ್ಟು ತಾಜಾ ನೀರನ್ನು ಪಡೆಯುತ್ತದೆ. [2] ಹೇಗಾದರೂ, ಭಾರತದಲ್ಲಿ ಮಳೆಯ ಮಾದರಿ ದೂರ ಮತ್ತು ಕ್ಯಾಲೆಂಡರ್ ತಿಂಗಳಾದ್ಯಂತ ನಾಟಕೀಯವಾಗಿ ಬದಲಾಗುತ್ತದೆ. ಗಂಗಾ-ಬ್ರಹ್ಮಪುತ್ರ-ಮೇಘನಾ (ಜಿಬಿಎಂ) ಜಲಾನಯನ ಪ್ರದೇಶದ ಹಿಮಾಲಯ ಪರ್ವತಗಳಲ್ಲಿ ಮಾನ್ಸೂನ್ಗಳ ಮೂಲಕ ಬೇಸಿಗೆಯ ತಿಂಗಳುಗಳಲ್ಲಿ ಸುಮಾರು ಶೇ .85 ರಷ್ಟು ಮಳೆಯಾಗುತ್ತದೆ. ವಾಯುವ್ಯ, ಪಶ್ಚಿಮ ಮತ್ತು ದಕ್ಷಿಣ ಭಾಗದೊಂದಿಗೆ ಹೋಲಿಸಿದರೆ ದೇಶದ ಈಶಾನ್ಯ ಭಾಗವು ಭಾರೀ ಮಳೆಯ ಪ್ರಮಾಣವನ್ನು ಪಡೆಯುತ್ತದೆ. ಋತುಮಾನದ ಮತ್ತು ವಾರ್ಷಿಕ ಮಳೆಗಾಲದಲ್ಲಿ ದೀರ್ಘಕಾಲದ ಒಣ ಮಂತ್ರಗಳು ಮತ್ತು ಏರಿಳಿತಗಳಿಂದ ಕೆಲವೊಮ್ಮೆ ಮುಂಗಾರಿನ ಆರಂಭದ ದಿನಾಂಕದ ಅನಿಶ್ಚಿತತೆಯು ದೇಶದ ಗಂಭೀರ ಸಮಸ್ಯೆಯಾಗಿದೆ. ರಾಷ್ಟ್ರಗಳು ಬರಗಾಲದ ವರ್ಷಗಳು ಮತ್ತು ಪ್ರವಾಹ ವರ್ಷಗಳ ಚಕ್ರಗಳನ್ನು ನೋಡುತ್ತವೆ, ಪಶ್ಚಿಮ ಮತ್ತು ದಕ್ಷಿಣ ಭಾಗದ ಹೆಚ್ಚಿನ ಭಾಗಗಳಲ್ಲಿ ಹೆಚ್ಚು ಕೊರತೆಗಳು ಮತ್ತು ದೊಡ್ಡ ಬದಲಾವಣೆಯನ್ನು ಅನುಭವಿಸುತ್ತಿದೆ, ಅದರಲ್ಲೂ ವಿಶೇಷವಾಗಿ ಬಡ ರೈತರು ಮತ್ತು ಗ್ರಾಮೀಣ ಜನಸಂಖ್ಯೆಗೆ ಅಪಾರ ಸಂಕಷ್ಟಗಳಾಗುತ್ತಿದೆ. ನೀರಾವರಿ ನೀರು ಕೊರತೆಯಿಂದಾಗಿ ಬೆಳೆ ವೈಫಲ್ಯಗಳು ಮತ್ತು ರೈತ ಆತ್ಮಹತ್ಯೆಗೆ ಕಾರಣವಾಗುತ್ತದೆ. ಜುಲೈ-ಸೆಪ್ಟೆಂಬರ್ ಅವಧಿಯಲ್ಲಿ ಹೇರಳವಾದ ಮಳೆಯಾದರೂ, ಇತರ ಋತುಗಳಲ್ಲಿ ಕೆಲವು ಪ್ರದೇಶಗಳು ಕುಡಿಯುವ ನೀರಿನ ಕೊರತೆಗಳನ್ನು ನೋಡುತ್ತವೆ. ಕೆಲವು ವರ್ಷಗಳಲ್ಲಿ, ಸಮಸ್ಯೆ ತಾತ್ಕಾಲಿಕವಾಗಿ ಹೆಚ್ಚು ಮಳೆಯಾಗುತ್ತದೆ, ಮತ್ತು ಪ್ರವಾಹದಿಂದ ಉಂಟಾಗುವ ವಾರಗಳ ನಷ್ಟವಾಗುತ್ತದೆ. [12] ಈ ಅತಿಯಾದ ಕೊರತೆ ಪ್ರಾದೇಶಿಕ ಅಸಮಾನತೆ ಮತ್ತು ಪ್ರವಾಹ-ಬರ ಚಕ್ರಗಳು ನೀರಿನ ಸಂಪನ್ಮೂಲ ನಿರ್ವಹಣೆಗೆ ಅಗತ್ಯವನ್ನು ಸೃಷ್ಟಿಸಿವೆ. ನದಿಗಳ ಅಂತರ-ಸಂಪರ್ಕವು ಆ ಅಗತ್ಯವನ್ನು ಬಗೆಹರಿಸುವ ಒಂದು ಪ್ರಸ್ತಾಪವಾಗಿದೆ.
ಜನಸಂಖ್ಯೆ ಮತ್ತು ಆಹಾರ ಭದ್ರತೆ
ಭಾರತದಲ್ಲಿ ಜನಸಂಖ್ಯಾ ಹೆಚ್ಚಳವು ನದಿ ಅಂತರ-ಸಂಪರ್ಕಕ್ಕೆ ಅಗತ್ಯವಾದ ಇತರ ಚಾಲಕವಾಗಿದೆ. ಭಾರತದ ಜನಸಂಖ್ಯೆಯ ಬೆಳವಣಿಗೆ ದರವು ಕುಸಿದಿದೆ, ಆದರೆ ಪ್ರತಿವರ್ಷ ಸುಮಾರು 10 ರಿಂದ 15 ದಶಲಕ್ಷ ಜನರು ಏರಿಕೆಯಾಗುತ್ತಿದ್ದಾರೆ. ಆಹಾರಕ್ಕೆ ಬೇಕಾದ ಬೇಡಿಕೆಯು ಹೆಚ್ಚಿನ ಇಳುವರಿ ಮತ್ತು ಉತ್ತಮ ಬೆಳೆ ಭದ್ರತೆಗೆ ತೃಪ್ತಿ ನೀಡಬೇಕು, ಇವೆರಡೂ 140 ಮಿಲಿಯನ್ ಹೆಕ್ಟೇರ್ ಭೂಮಿಗೆ ಸಾಕಷ್ಟು ನೀರಾವರಿ ಅಗತ್ಯವಿರುತ್ತದೆ. ಪ್ರಸ್ತುತ, ಆ ಭೂಮಿ ಕೇವಲ ಒಂದು ಭಾಗವನ್ನು ನೀರಾವರಿ, ಮತ್ತು ಹೆಚ್ಚಿನ ನೀರಾವರಿ ಮಾನ್ಸೂನ್ ಅವಲಂಬಿಸಿದೆ. ಅಂತರ-ಲಿಂಕ್ ನದಿ ಹೆಚ್ಚು ರೈತರಿಗೆ ಭರವಸೆ ಮತ್ತು ಉತ್ತಮ ನೀರಾವರಿಗೆ ಸಾಧ್ಯವಾದ ಸಾಧನವಾಗಿದೆ ಎಂದು ಹೇಳಲಾಗುತ್ತದೆ ಮತ್ತು ಬೆಳೆಯುತ್ತಿರುವ ಜನಸಂಖ್ಯೆಗೆ ಉತ್ತಮ ಆಹಾರ ಭದ್ರತೆಯಾಗಿದೆ. ಉಷ್ಣವಲಯದ ದೇಶದಲ್ಲಿ ಹೆಚ್ಚಿನ ವಿಕಸನಶೀಲತೆ ಹೊಂದಿದ ಭಾರತದಲ್ಲಿ ನೀರಿನ ಭದ್ರತೆಯಿಂದ ಆಹಾರ ಭದ್ರತೆಯನ್ನು ಸಾಧಿಸಬಹುದು. ನೀರಿನ ಶಕ್ತಿಯಿಂದ ಕೆಳಮಟ್ಟದ ನದಿಯಿಂದ ಸಮುದ್ರ ಮಟ್ಟಕ್ಕೆ ತಲುಪುವ ಮೂಲಕ ನೀರನ್ನು ಪಂಪ್ ಮಾಡಲು ಶಕ್ತಿ ಭದ್ರತೆಯೊಂದಿಗೆ ಇದನ್ನು ಸಾಧಿಸಬಹುದು.
ಜಲಸಾರಿಗೆ
ಭಾರತಕ್ಕೆ ಸರಕು ಸಾಗಣೆ ಮತ್ತು ಸಾಗಣೆಗೆ ಮೂಲಸೌಕರ್ಯ ಅಗತ್ಯವಿದೆ. ಸಂಚರಣೆಯಾಗಿ ಸಂಪರ್ಕಿಸಿದ ನದಿಗಳನ್ನು ಬಳಸುವುದು ಸಾಧಾರಣವಾಗಿ ಅದಿರು ಮತ್ತು ಆಹಾರ ಧಾನ್ಯಗಳಿಗೆ ಸ್ವಚ್ಛವಾದ, ಕಡಿಮೆ ಇಂಗಾಲದ ಹೆಜ್ಜೆಗುರುತುಗಳ ಸಾರಿಗೆ ಮೂಲಸೌಕರ್ಯವಾಗಿದೆ.
ಸಮುದ್ರದ ಉಪ್ಪು ನೀರು ಅಂತರ್ಜಲದ ಮೂಲಕ ಒಳನುಗ್ಗುತ್ತದೆ
ಹೆಚ್ಚಿನ ಮಾಹಿತಿ:ನದಿಯು ಸಾಗರ ತಲುಪುವುದನ್ನು ತಡೆಯುವುದರಿಂದ ಸಮುದ್ರದ ಉಪ್ಪು ನೀರು ಅಂತರ್ಜಲದ ಮೂಲಕ ಒಳನುಗ್ಗುತ್ತದೆ. ಗುಜರಾತ್ ಪ್ರತಿ ವರ್ಷವೂ 550 ಚದರ ಕಿ.ಮೀ.ನಷ್ಟು ಬಂಜರಾಗಿ ಕಳೆದುಕೊಳ್ಳುತ್ತಿದ್ದೇವೆ. ಈಗಾಗಲೇ ತಮಿಳುನಾಡಿನಲ್ಲಿ ಉಪ್ಪಿನಂಶವು 60 ಕಿ.ಮೀ.ನಷ್ಟು ಒಳನಾಡಿಗೆ ಅಂತರ್‍ಜಲದಲ್ಲಿ ನುಗ್ಗಿ ಆವರಿಸಿದೆ. ಭಾರತವು 7,400 ಕಿ.ಮೀ.ನಷ್ಟು ಕಡಲತೀರವನ್ನು ಹೊಂದಿದೆ. ಅಂದಾಜೊಂದರ ಪ್ರಕಾರ, ನದಿಯ ನೀರು ಹರಿದು ಸಾಗರವನ್ನು ಸೇರದಿದ್ದಲ್ಲಿ, ಲವಣಯುಕ್ತ ನೀರು 100-130 ಕಿ.ಮೀ.ನಷ್ಟು ಒಳನುಗ್ಗುತ್ತದೆ. ಹಾಗಾದಲ್ಲಿ ಭಾರತದ ಮೂರರ ಒಂದು ಭಾಗದಷ್ಟು ಭೌಗೋಳಿಕ ಪ್ರದೇಶವನ್ನು ಲವಣಯುಕ್ತ ನೀರಿನ ಒಳಪಸರುವಿಕೆಯಿಂದಾಗಿ ಕಳೆದುಕೊಳ್ಳ ಬೇಕಾಗುತ್ತದೆ. ಇಂತಹ ಸ್ಥಳಗಳಲ್ಲಿ ಯಾವ ಬೆಳೆಯನ್ನೂ ಬೆಳೆಯಲು ಸಾಧ್ಯವಿಲ್ಲ. ಗುಜರಾತ್ ಹಾಗೂ ತಮಿಳುನಾಡಿನ ಸಮುದ್ರ ತೀರದ ಹಳ್ಳಿಗಳನ್ನು ಖಾಲಿ ಮಾಡಿ ಬೇರೆಡೆಗೆ ಹೋಗುವ ಪರಿಸ್ಥಿತಿ ಬಂದಿದೆ. ಏಕೆಂದರೆ ಕೊಳವೆಬಾವಿ ತೋಡಿದ ಕಡೆಯಲ್ಲಾ ಲವಣಯುಕ್ತ ನೀರೇ ಸಿಗುತ್ತಿದೆ. ಕೇವಲ 25 ವರ್ಷಗಳ ಹಿಂದೆಯಷ್ಟೇ ಅದೇ ಸ್ಥಳದಲ್ಲಿ ಸಿಹಿನೀರು ಸಿಗುತ್ತಿತ್ತು.
ಉಲ್ಲೇಖಗಳು
ವರ್ಗ:ಭಾರತದ ಭೂಗೋಳ ವರ್ಗ:ನೀರಿನ ನಿರ್ವಹಣೆ ವರ್ಗ:ಭಾರತದ ನದಿಗಳು ವರ್ಗ:ಭಾರತದಲ್ಲಿ ಪ್ರಸ್ತಾವಿತ ಮೂಲಸೌಕರ್ಯ ವರ್ಗ:ಪ್ರವಾಹ ನಿಯಂತ್ರಣ ವರ್ಗ:ಪರಿಸರ ಎಂಜಿನೀಯರಿಂಗ್
ರಾಂಪುರ ಪಿ.ಎ.
ರಾಂಪುರ ಪಿ.ಎ. ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16*°30'8"N ಉತ್ತರ ಅಕ್ಷಾಂಶ ಮತ್ತು 75*27'51" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಕಲೆ
ಲಾವಣಿ ಪದ, ಡೊಳ್ಳಿನ ಪದ, ಗೀಗೀ ಪದ, ಹಂತಿ ಪದ ಮತ್ತು ಮೊಹರಮ ಹೆಜ್ಜೆ ಕುಣಿತದ ಪದ ಮುಂತಾದವು ಗ್ರಾಮದ ಕಲೆಯಾಗಿದೆ.
ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆಗಳನ್ನು ಧರಿಸುತ್ತಾರೆ.
ಕೃಷಿ
ಗ್ರಾಮದ ಪ್ರತಿಶತ 90 ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು, ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ, ದ್ರಾಕ್ಷಿ, ದಾಳಿಂಬೆ, ಗೋಧಿ  ಹಾಗೂ ಇತರೆ ಬೆಳೆಗಳನ್ನು ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಕಾಲುವೆಯಿದ್ದು ಗ್ರಾಮದಲ್ಲಿ ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 90% ಜನಸಂಖ್ಯೆ ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿಸಾಕಾಣಿಕೆ ಉಪಕಸುಬುಗಳಾಗಿವೆ.
ಬೆಳೆಗಳು
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ಧ್ರುವ
thumb|ವಿಷ್ಣು ಧ್ರುವನ ಮುಂದೆ ಪ್ರತ್ಯಕ್ಷನಾಗುತ್ತಾನೆ
ಧ್ರುವ (ध्रुव "constant, immovable, fixed") ವಿಷ್ಣು ಪುರಾಣ ಮತ್ತು ಭಾಗವತ ಪುರಾಣದಲ್ಲಿ ಹೆಸರಿಸಲಾದ ವಿಷ್ಣುವಿನ ಒಬ್ಬ ಭಕ್ತ.
ಸಂಸ್ಕೃತ ಪದವಾದ ಧ್ರುವ ನಕ್ಷತ್ರವನ್ನು ಮಹಾಭಾರತದಲ್ಲಿ ಧ್ರುವತಾರೆಗೆ ಬಳಸಲಾಗುತ್ತದೆ. ಧ್ರುವನು ಉತ್ತಾನಪಾದನ ಮಗ ಮತ್ತು ಮನುನ ಮೊಮ್ಮಗ.
ಧ್ರುವನು ರಾಜ ಉತ್ತಾನಪಾದ ಮತ್ತು ರಾಣಿ ಸುನೀತಿಯ ಮಗನಾಗಿ ಜನಿಸಿದನು. ರಾಜನಿಗೆ ತನ್ನ ಎರಡನೇ ರಾಣಿ ಸುರುಚಿಯಿಂದ ಉತ್ತಮನೆಂಬ ಮತ್ತೊಬ್ಬ ಮಗನೂ ಇದ್ದನು. ಉತ್ತಮನು ರಾಜನಿಗೆ ಬಹಳ ಪ್ರೀತಿಪಾತ್ರನಾಗಿದ್ದನು. ಐದು ವರ್ಷದ ಧ್ರುವನು ಒಮ್ಮೆ ಸಿಂಹಾಸನದ ಮೇಲೆ ಅಪ್ಪನ ತೊಡೆಯ ಮೇಲೆ ಕುಳಿತಾಗ, ಸುರುಚಿಗೆ ಧ್ರುವನ ಬಗ್ಗೆ ಅಸೂಯೆಯಾಯಿತು ಏಕೆಂದರೆ ಸುರುಚಿಯ ಮಗನ ಬದಲು ಅವನು ಉತ್ತರಾಧಿಕಾರಿಯಾಗುವನಿದ್ದನು. ಹಾಗಾಗಿ ಬಲವಂತದಿಂದ ಧ್ರುವನನ್ನು ರಾಜನ ತೊಡೆಯಿಂದ ಕೆಳಗಿಳಿಸಿದನು. ಧ್ರುವನು ಪ್ರತಿಭಟಿಸಿ ತಾನು ಅಪ್ಪನ ತೊಡೆಯ ಮೇಲೆ ಕುಳಿತುಕೊಳ್ಳಲಾಗುವುದಿಲ್ಲವೆ ಎಂದು ಕೇಳಿದಾಗ, ಸುರುಚಿಯು 'ದೇವರು ಮಾತ್ರ ನಿನಗೆ ಆ ಹಕ್ಕನ್ನು ಅನುಮತಿಸಬಹುದು. ಹೋಗಿ ಅವನನ್ನು ಕೇಳು' ಎಂದು ಬಯ್ದು ಹೇಳಿದಳು.
ತಲ್ಲಣಗೊಂಡ ಮಗುವನ್ನು ಸುನೀತಿಯು ಸಮಾಧಾನಿಸಲು ಪ್ರಯತ್ನಿಸಿದಳು. ಆದರೆ ಧ್ರುವನು ದೇವರಿಂದಲೇ ತನ್ನ ವಿಧಿಯನ್ನು ಕೇಳಲು ದೃಢಸಂಕಲ್ಪ ಮಾಡಿದನು. ಅವನ ದೃಢ ಸಂಕಲ್ಪ ನೋಡಿ, ಅವನ ತಾಯಿ ಅವನಿಗೆ ವಿದಾಯ ಹೇಳಿದಾಗ ಧ್ರುವನು ಕಾಡಿಗೆ ಒಬ್ಬಂಟಿಯಾಗಿ ಹೊರಟನು. ಧ್ರುವನು ತನಗೆ ತನ್ನ ಯುಕ್ತ ಸ್ಥಾನವನ್ನು ಕೋರಲು ದೃಢನಾಗಿದ್ದನು. ಇವನ ಸಂಕಲ್ಪ ನೋಡಿ, ನಾರದ ಋಷಿಯು ಪ್ರತ್ಯಕ್ಷನಾಗಿ ಅಷ್ಟು ಸಣ್ಣ ವಯಸ್ಸಿನಲ್ಲಿ ಅಷ್ಟು ಕಠಿಣ ತಪಸ್ಸನ್ನು ಮಾಡದಂತೆ ತಪ್ಪಿಸಲು ಪ್ರಯತ್ನಿಸಿದನು. ಆದರೆ, ಧ್ರುವನ ಉಗ್ರ ಸಂಕಲ್ಪಕ್ಕೆ ಮಿತಿಯಿರಲಿಲ್ಲ, ಮತ್ತು ಆಶ್ಚರ್ಯಚಕಿತ ಋಷಿಯು ಅವನ ಗುರಿಯತ್ತ ಮಾರ್ಗದರ್ಶನ ಮಾಡಿ ವಿಷ್ಣುವನ್ನು ಬೇಡುವಾಗ ಧ್ಯಾನ ಮಾಡಬೇಕಾದ ಕ್ರಿಯಾವಿಧಿಗಳು ಮತ್ತು ಮಂತ್ರಗಳನ್ನು ಕಲಿಸಿದರು. ಇದರಲ್ಲಿ ಓಂ ನಮೋ ಭಗವತೇ ವಾಸುದೇವಾಯ ಮಂತ್ರವೂ ಸೇರಿತ್ತು. ಸಲಹೆ ಪಡೆದ ಧ್ರುವನು ತಪಸ್ಸು ಆರಂಭಿಸಿದನು ಮತ್ತು ಆರು ತಿಂಗಳು ಅನ್ನ ನೀರು ಇಲ್ಲದೆ ದೇವರಲ್ಲಿ ಮನಸ್ಸು ನೆಟ್ಟನು. ಅವನ ತಪಸ್ಸಿನ ಉಗ್ರತೆ ಸ್ವರ್ಗವನ್ನು ನಡುಗಿಸಿತು ಮತ್ತು ದೇವರು ಅವನ ಮುಂದೆ ಪ್ರತ್ಯಕ್ಷನಾದನು. ಕಣ್ಣು ಬಿಟ್ಟು ದೇವರನ್ನು ನೋಡಿ ಧ್ರುವನು ಅವನ ಮುಂದೆ ಸಾಷ್ಟಾಂಗ ನಮಸ್ಕಾರ ಮಾಡಿದನು. ಆದರೆ ಒಂದೂ ಮಾತು ಆಡಲಾಗಲಿಲ್ಲ. ವಿಷ್ಣುವು ಧ್ರುವನ ಬಲ ಗಲ್ಲವನ್ನು ತನ್ನ ಶಂಖದಿಂದ ಸ್ಪರ್ಶಿಸಿದನು. ಆಗ ಅವನ ಬಾಯಿಯಿಂದ ದೇವರನ್ನು ಸ್ತುತಿಸುವ ೧೨ ಶ್ಲೋಕಗಳ ಒಂದು ಸುಂದರ ಕವಿತೆ ಹೊರಟಿತು, ಇದೇ ಧ್ರುವ ಸ್ತುತಿ. ದೇವರ ನೆನಪಲ್ಲಿ ದೀರ್ಘ ಸಮಯ ಕಳೆದಿದ್ದ ಧ್ರುವನಿಗೆ ತನ್ನ ತಪಸ್ಸಿನ ಗುರಿಯೂ ಮರೆತುಹೋಗಿ, ಕೇವಲ ದೇವರ ಸ್ಮರಣೆಯಲ್ಲಿನ ಜೀವನ ಕೇಳಿದನು. ಅವನ ಸ್ತುತಿ ಮತ್ತು ತಪಸ್ಸಿನಿಂದ ಸಂತೋಷಗೊಂಡು ವಿಷ್ಣು ಅವನ ಬಯಕೆ ಈಡೇರಿಸಿದನು ಮತ್ತು ಜೊತೆಗೆ ಧ್ರುವನು ಧ್ರುವಪದ ಪಡೆಯುವನು ಎಂದು ಆದೇಶಿಸಿದನು. ಧ್ರುವನು ತನ್ನ ರಾಜ್ಯಕ್ಕೆ ಹಿಂದಿರುಗಿದನು. ಅವನ ಕುಟುಂಬ ಅವನನ್ನು ಉತ್ಸಾಹದಿಂದ ಸ್ವಾಗತಿಸಿತು ಮತ್ತು ರಾಜ ಪದವಿಯನ್ನು ಆರನೇ ವಯಸ್ಸಿಗೆ ಪಡೆದನು. ಅವನು ಅನೇಕ ದಶಕಗಳವರೆಗೆ ನ್ಯಾಯಸಮ್ಮತವಾಗಿ ರಾಜ್ಯವನ್ನು ಆಳಿದನು.
ರಾಂಪುರ ಪಿ.ಎ.
ಬೆಳೆಗಳು
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.